Euskal Iraultza Sozialista: Borroka garaia da! Eztabaidak (4)\nEZTABAIDA BATEN OIHARTZUNAK (4)\n9.- nik neuk : 27/07/2012 a las 20:13\nRedios, Fermintxo… uste dudana bazara, eta apustu egingo nuke baietz… je, je, je… ez zara askorik aldatu azken hogei eta hamar urteotan… ASKn ezagutu genuen elkar eta orduan ere, orain bezala, nahikoa tokapelotasa zinen… ezta? Bizitzak jira-buelta ugari ematen ditu, jira-bueltan segitzeko…\nEgiari erreparatuz, zure dekalogoa baino Xabier Silveiraren azken idatzia eta hainbati entzundako taberna marmarrak nituen gogoan atzokoa idatzi nuenean… Arrazoi duzu garai bateko hutsek ez dituztela gaurkoak zuritzen diozunean… Egia da. Nire kezka, baina, beste bat zen. Izan ere, askok estatu kolpea, inposaketa eta antzekoak aipatzen dituzte ezker abertzalearen ziaboga arrazoitzeko. Eta horrek sumintzen nau. Atzo esaten nuen bezala, egia da erabakiak talde txikian hartu direla, eta bat nator zurekin hori ez dela bidezkoa. Baina aitortu beharko diogu elkarri egoerak ez zuela besterik uzten. Egunen batean ezagutuko ditugu erabaki guneetan izan ziren hika-mikak eta ostiak zenbaterainokoak izan ziren. Susmoa daukatu belarri puntak ere gorrituko zaizkigula lotsak hartuta… Baina tira… egia zor diogu bidelagun izan ditugun guztiei… Gauzak ez dira egin behar bezala, ados… Baina ez du balio hori salatzea, aurrekoak bere horretan utzita. Ez du balio kolpea guk ematen dugunean pozik hartzea, eta ematen digutenean, berriz, ozpintzea…. Irabazten bezala, galtzen jakin behar da. Eta joku-arauek ez badute balio, lehenago ere ez zuten balio. Eta bat nator, ez dute balio.\nHorregatik esaten nuen abagadune berriak aukera ia-ia guztiak utzi dituztela gure esku, libre garelako pertsola bezala, militante bezala, gure kontzientzia, gogo eta ametsen arabera jokatzeko, muga bakarra gure zintzotasuna eta nork bere ardurei erreparatzea delarik. Ezta? Gogoeta luzeagoa eta pentsatuagoa zor dizut.. bai? Datorren asterako. Gogoeta labur bakarra gaur, iraultzaile baten funtsa ez dago bihotzean, are gutxiago hankartean… inon egotekotan buruan dago. Hark agindu behar du… Eutsi goiari, burkide… laister arte….\n10.- nik neuk : 01/08/2012 a las 19:12\nFermintxo, agindu bezala hemen doakizu gogoeta landuagoa. Egia da aurrekoan “oraingo ezker abertzalea” esamoldearen atzean asmo maltzurrak baino ez nituela ikusi. Barkatu.\nTraizioa, saldukeria eta enparauak horrenbeste entzun ditut aspaldion, gogaituta ere banagoela askoren marmarrekin. Berehala pizten zaizkit defentsa-erasorako argiak. Azkarregi, beharbada. Bat nator Ezker Abertzaleak jauzi kualitatiboa eman duela esaten duzunean, baina ez da hau ematen duen lehena, eta ez da azkena izango. Armak hartu, edo ez… eta hartutakoan, zelan eta zertarako, batez ere zertarako… behin baino gehiagotan egon da ziaboga erakundea sortu zenetik.\nOtegik Madrilen “M”-a aipatu zuen, ez ETA, askok besterik ikusi nahi izan badu ere. Ez dut uste hala ere estrategia politiko-militarraren gaineko eztabaidan hasteak merezi duenik. Batez ere horretan zebiltzanek beraiek hartu dutelako bide hori uzteko erabakia eta, zeuk diozun bezala, garbi zegoelako estrategia hura egoera limite batera iritsia zela. Uste dut zerorrek asmatzen duzula eztabaidatu beharrekoaren muinean, galdetzen duzunean ea borroka armatuaren amaierak borroka iraultzaile sozial eta nazional guztien amaiera ote dakarren. Eta erantzunean uste dut bat etorriko garela. Ez, alajaina!\nNorantza goazen, edo norantza joan nahi dugun erabaki aurretik, nondik gatozen ikusi beharko genuke, ibilbidearen azterketa kritikoa eginez. Uste dut, dena den, goizegi dela auto-kritika guztia agerian egiteko, oraindik orain zenbait mehatxu beldurgarri horietakoak indarrean dira eta. Ezin da argi eta garbi hitz egin, oraindik, ENAMek izan dituen erabaki guneen inguruan eta, hortaz, hobe daukagu –oraingoz, berriz diot- eztabaidaren zenbait pasarte edo isilean egin edo geroxeagorako utzi. Iruditzen zait, gainera, katarsi hori osasuntsua, aberasgarria eta emankorra izan dadin, lehenago barruan egin behar dugula. Egin, hori bai. Iraganaz ari natzaizu… Oraingoaz eta gerokoaz nahi beste hitz egin dezakegu eta. Eta hasteko aitortuko dizut harrituta nagoela han eta hemen ematen ari den hika-mika dialektikoarekin.\nIzan ere, badirudi ENAMen estrategiak hanka bi baino ez zituela, militarra eta instituzionala. Hau da, estrategia politiko-militarra esaten denean, bi bide osagarri horiei besterik ez zituela egiten Ezker Abertzaleak. Utikan! ASKk bere ibilbide politiko-zibilean hanka behin baino gehiagotan sartu zuela onartuko badugu ere, ezin dugu ahaztu, ezin dugu ukatu, herri mugimenduaren esperientzia, borroka zibilaren, desobedientziaren edota intsumisioaren eredua, eredugarri eta arestiko beste bi horien osagarri ez ezik, erabakigarria izan zela garaipen taktiko… ia guztietan esatera nihoan, baina ez… guztieetan. Lemoizen kontrako borroka daukak gogoan, hura izan zelako Euskal Herriak izan duen prozesurik eredugarrienetako bat eta, neroni dagokidanez, nire borroka eskola. Eta ASK aipatu dut, ni zu bezala kide izan nintzelako, ez horrek ordezkatzen edo biltzen zituelako bere baitan herri mugimendu eta ekimenaren aberatasun guztiak. Ezta urrik eman ere!\nOtegik berak zera zioen Argia-ri berriki emandako elkarrizketan: “Niretzat eta termino estrategikoetan planteatuta –egunerokotasunaren zurrunbilotik aterata– bi dira egin beharrekoak: bizi dugun zibilizazio krisiaren aurrean alternatiba integrala eraikitzea alde batetik, eta bestetik martxan ditugun borroka ezberdinei (instituzionala, ideologikoa…) funtsezkoa den beste bat gehitzea: desobedientzia zibila. Azken tresna honen bidez (itxialdi, okupazio, intsumisioa…) estatuen aurrean konfrontazioa planteatuz soilik lor dezakegu lehenik bere immobilismoa gainditzea eta gerora gure helburuak erdiestea”.


Berriak archivos - Page 3 of 4 - Cikautxo news\nCikautxo.es -era itzuli\nCikautxo plastiko eta kautxoen arteko adhesiborik gabeko loturak garatzen ari da\nApi 27, 2016 cikautxo\nCikautxo plastiko eta kautxoen arteko adhesiborik gabeko loturak garatzen ari da. Horretarako, osagai bereziak gehituko dira bai plastiko eta baita kautxoari, adhesioa bulkanizazio prozesuan gerta dadin. Ekonomi eta Lehiakortasun Ministerioak eta Europako Eskualdeen Garapen Funtsak babestu dute proiektu hau.\nCikautxo Medical Medtec Europe Ferian izan da\nApi 19, 2016 cikautxo\nCIKAUTXO MEDICAL-ek aurten ere pasadan astean Stuttgarten ospatu zen Medtec Europe ferian parte hartu du. Medtec Europa Medical Devices-en teknologien inguruan Europan ospatzen den feriarik eta garrantzitsuenetarikoa da eta bertan CIKAUTXOk bere PICC (Peripherically Inserted Catheters) bihotz-kateterren gama berria eta baita bere silikonazko konponenteen aplikazioak aurkezteko aukera izan zuen. CIKAUTXO MEDICAL-entzako lehentasuna duen merkatu batean,…\nCIKAUTXO MEDICAL-ek MEDTEC EUROPA ferian parte hartuko du\nMar 31, 2016 cikautxo\nCikautxo Medical-ek beste urte batez Stuttgart-en 2016.ko Apirilaren 12tik eta 14ra ospatuko den Medtec Europe ferian parte hartuko du, betiko Hall 5 E68 kokapen berean. Gonbidatuta zaudete gure estanetik pasatzera!!\nCikautxo Errumariaren inaugurazioa\nOts 25, 2016 cikautxo\nCikautxok Errumanian, Cluj-etik hurbil, eraiki dituen instalazio berriak ekoizpenari ekiteko prest daude. Gaur egun Txekiar Errepublikako eta Eslovakiako lantegiekin batera Europa Erdialdeko eta Ekialdeko bezeroak hornituko ditu. Lantegiaren inaugurazioa maiatzaren 10ean dago aurreikusita. Lantegi berrian automobilgintzarako fluidoak eroateko produktuen ekoizpenari ekingo diote eta bezerorik garrantzitsuenak VW eta Renault izango dira.\nCikautxok garbigailuko aterako junta berri bat garatu du, junta berri hau material birziklagarriz eginda dago\nOts 18, 2016 cikautxo\nProiektua garatzeko kofinantziazioa EEA GRANTS programaren bidez lortu da (Europako Esparru Ekonomikoaren finantza mekanismoa)\nCikautxok “PSA best plant 2015” saria jaso du\nEka 19, 2015 cikautxo\nCikautxo Koop. Elk., eta bereziki Berriatuko plantan jaso da “PSA Best Plant 2015”. Ekitaldia Ekainaren 16an ospatu da Poissyn eta Cikautxotik Dominique Michelek, PSArako Salmenta Ordezkaria Frantzian, jaso du garaikurra Mr. Gignoux, SDS Zuzendariaren eskutik.\nUrt 30, 2015 cikautxo\nOtsailaren 6an emango zaie hasiera “Topaketak Barne-ekintzailetza” izeneko saioei. Hauek helburua barne-ekintzailetza sustatzea da eta horregatik enpresa-zuzendaritzako ardurak dituzten pertsonei zuzentzen zaie. Lehendabiziko saioa Cikautxok zuzenduko du. http://www.spri.eus/eventos/topaketa-cikautxo-barne-ekintzailetzako-esperientzia-barrutik-ezagutuz\nMedica Azoka, Duesseldorf-en\nAza 22, 2014 cikautxo\nCikautxo Medical-ek irudi korporatibo berria erabili du Duesseldorfeko Medikuntza Azokan, 2013ko azaroaren 20tik 22ra. Balorazioa oso ona izan da: kalitatezko kontaktu ugari egin dira, beraz negozio-aukera berriak irekiko dira. Laugarren aldia da parte hartzen duguna geure Estand-arekin, eta seguruenez hurrengoan ere, 2014ko Azokan ere, parte hartuko dugu.\nMitel CIMA Awards nazioarteko Berrikuntza-Saria Cikautxo Taldearentzat\nUrr 2, 2014 cikautxo\nCikautxo Taldeak Mitel CIMA Awards nazioarteko berrikuntza-saria jaso du LAN Media Comunicaciones enpresarekin batera inplementatu duen telefonia-proiektuarengatik. Hori guztia Informatika sailaren ahaleginari esker izan da. ZORIONAK denoi! CIMA (Customer Innovation Momentum Awards) Informazio gehiago eta sarituen zerrenda ondorengo estekan: http://www.mitel.com/cima\nCikautxo Medical: Silikona Likidoz eginiko Kautxuzko balbula mikro-moldekatuen sorta fabrikatzen hastera doa\nmaiatza 12, 2014 cikautxo\nCikautxo Medical Silikona Likidoz eginiko Kautxuzko (Liquid Silicone Rubber (LSR)) 3 balbula mikro-moldekatu berri fabrikatzen hasiko da laster. Balbula horiek OEM enpresa europar entzutetsuaren lankidetzari esker garatu ahal izan dira. Balbula horiek pazientearen erosotasuna nabarmen hobetuko dute. LSRzko mikro-piezak erabat biobateragarriak dira eta zigilatze-funtzioa % 100 ziurtatzen dute. Itxura oso erakargarria dute, kolore distiratsua eta…


'Munitibar' bertoko herrietako bitxikerien bilduma - Lea-Artibai eta Mutrikuko Hitza : Lea-Artibai eta Mutrikuko Hitza\n'Munitibar' bertoko herrietako bitxikerien bilduma\nBertoko herrietako pertsonaia zein gertaera bitxien inguruko zenbait prentsa artikulu bildu ditu Jabi Aranguena Artakok (Aulesti, 1968). aurten kaleratu duen Munitibar liburuan. Jose Luis Muñoyerro Munitibar-ek 1966tik 1976ra El Correo Español egunkarian argitaraturiko kroniken bilduma da.\nBilbon, Bizkaiko Foru Aldundiaren liburutegiko hemerotekako artxiboetan 300 kronika baino gehiago topatu ditu, eta 160 ingurugaz osatu du bere lana.\nMuñoyerro bilbotarra izan arren, emaztea munitibartarra zuenez, astebururo zein oporretan Munitibarko etxean egoten ziren. Kazetaria izateaz gain, aseguru-etxe batean zuzendaria izan zen hamarkada batez, eta bertoko kontuen inguruko kronikak idaztea gustuko zuen.\n“Aulestin, Munitibarren, Nabarnizen… denean ibiltzen zen; ume txiki baten legez pasatzen zuen hemen. Jende asko ezagutzen zuen, eta ez zekien euskaraz, baina asko gustatzen zitzaion nekazal edo baserri mundua”, azaldu du Aranguenak.\nBertoko herrietan topatutako pertsonaia zein ofizio bitxiei buruzko testuak dira asko eta asko, baita gertaerenak edota pasadizoenak ere.\n“Ez dakit kontzienteki egin zuen edo ez, baina desagertzen den mundu bat erakusten dute haren kronikek. Agertzen diren lanbideak, ohiturak, eta beste gauza asko desagertu dira dagoeneko”.\nBatik bat, Munitibarko eta Aulestiko kontuetan jarri du arreta aulestiarrak. Baina, esaterako, Nabarnizko, Amorotoko edota Markinako batzuk ere badaude.\nOrduko jendartearen isla\nGarai hartako bizimoduaren zati baten erradiografia dira kronikak.\nBertoko ohiturak, herri kirol demak, asmakizun zein pasadizo bitxiak… Askotariko edukiak topatu ditu Aranguenak, eta aukeraketa egiterakoan aniztasuna bilatu duela dio, bai lekuetan, pertsonaietan edota gertaeretan.\nBaserri batean sekulako patatatzarra topatu dutela, Aulestiko auzo batera auzotarrek egindako errepidea, Munitibarko alkateak aulkiak egiten dituela, Aulestiko Oiñiz auzoko azken bizilagunaren gorabeherak, Munitibarko lekurik eskasenean ingeles batek etxea egin duela, Aulestiko Zubero auzoan argindarraren kableak ostu eta urtebete argi barik daudela, herri bateko gazte guztiak Ameriketara joan direla… Askotariko kronikak dira.\nArgazkiak ez dira oso kalitate onekoak, baina berba barik ere asko esaten dute, eta merezi du horiek ondo aztertzea.\nArtakok dioenez, Aulestiko zein inguruko edadeko jendeak asko eskertu dio bilduma osatzea, eta horiei bakarrik ez, heldu askori erakargarri egin zaie: “Askok esan didate ez dutela liburua eskuetatik kentzen; orduak pasatzen dituztela kronikei begira, eta sinisten dut. Batek esan dit lau bider osorik irakurri duela”.\nAulestin eta inguruetan Muñoyerro 40 urtetik gorako denek ezagutzen zutela azaldu, eta haren kronikak irakurtzeko desiatzen egoten zirela gogora ekarri du. “Iazko irailean hil zen, polita izango zen bera bizi zela argitaratzea. Emaitzagaz pozik geratu naiz; askori gustatu zaie”.


Orioko Plan Orokorak emakumeen ikuspegia izango du - Noticias de Gipuzkoa\nOrioko Plan Orokorak emakumeen ikuspegia izango du\nUdaleko teknikari eta zinegotziak gaur eta bihar kultur etxean bilduko dira herritarrekin gaia lantzeko\n–a.z. 27.10.2020 | 00:50\norio – HAPOan (Hiri Antolamendurako Plan Orokorrean) emakumeen ikuspegia txertatzeko asmoz, Orioko Udalak parte hartzeko prozesu bat antolatu du, bai eta gaia herritarrekin jorratzezko hainbat saio aurreikusi ere. Hala, gaur eta bihar herriko eragileekin eta Udaleko teknikari eta zinegotziekin gaia lantzeko aukera izango da, arratsaldeko 19.00etan, kultur etxean.\nHirigintza arloan hartzen diren erabakietan izango dute esku-har-tzea Orioko emakumeek. Udaletik azaldu dutenez, hirigintzan har-tzen diren erabakiek herritar ororen bizimoduan eragiten du, baina askotan erabaki horietan ez dira maila berean jartzen biztanle guztien beharrak. Hori ekiditeko jarri dute martxan ekimen berritzaile hau.\nAurreratu dutenez, beraien proprosamena ondorengo gai hauek txertatzea da HAPOan: segurtasuna eta babesa espazio publikoan, zaintza-lanak eta zaintzaren mugikortasuna, denboraren kontziliazioa eta erantzunkidetasuna eta etxebizitza eta ekipamenduak genero ikuspegitik. Hauek guztiak herritarrekin adosteko bilduko dira.\nizen-ematea aldez aurretik Egungo egoerak ez du uzten bilera jendetsuak egiten eta, horregatik, Udalak arlo bakoitzeko elkarte eta erakundeei egin die prozesuan parte hartzeko gonbita.\nNolanahi ere, saioak irekiak dira eta herritar guztiek dute parte hartzeko aukera. Hori bai, aldez aurretik izena eman beharko da kultur etxean. Telefonoz deitu daiteke (943 134 409) edo aurrez aurre ere egin daiteke bileretako batera joateko eskaera.\nZaldibiako udal egutegirako argazkiak jasotzen dabiltza.\nKultur elkitaldiak babestuko ditu Legorretak.\nLeidor aretoak eta kultur etxeak ohiko jarduera berreskuratu dute.


Oyster txartela - Wikipedia, entziklopedia askea.\nTxartela aurretik ikusia.\nOyster txartela Londreseko garraio publiko gehienek erabiltzen duten nahi beste aldiz berkargatu daitekeen garraio txartela da. Bidaitxartel hau Londresko metroan, Londresko autobusetan, Dokclandseko metro arinean, Londrestik igarotzen diren Erresuma Batuko sare-nazionaleko trenetan, tranbietan eta London Overground-ean erabili daiteke.\nTxartela 2003an ezarri zen eta gehienez 90 librarekin kargatu daiteke. Ordaindutako diru kopurua Londres hiriko gobernuak aurrez ezarritako guneen arabera zehazten da, lehen gunetik zazpigarren gunera. Lehen gunea erdiguneko auzo gehienak biltzen ditu, eta guneak hiriaren kanpoalderantz zenbatzen dira.\n(Ingelesez) Oyster txartelaren webgunea.\nMultimedia: Oyster card\nAzken aldaketa 15 abendua 2019(e)an, 02:05(e)tan\nOrriaren azken aldaketa: 15 abendua 2019, 02:05.


Hormonak eta bitamina-osagarriak erabiltzea | Consumer\nHormonak eta bitamina-osagarriak erabiltzea\nNerabeen artean hormona-prestakinen kontsumoa izugarri handitu dela salatu du txosten batek\nPediatra estatubatuarrek ohartarazten dute haurrek eta nerabeek gero eta gehiago erabiltzen dituztela hormonak eta bitamina-osagarriak, beren irudi fisikoa indartzeko edo dieten nutrizio-gabeziak mugatzeko.\nPediatrics aldizkariak berriki argitaratutako txosten baten arabera, AEBetako nerabeek hormona-prestakinen kontsumoa izugarri hazi da, beren itxura fisikoa indartzeko edo aldatzeko. Txostenean 12 eta 18 urte bitarteko 10.000 neska-mutiko elkarrizketatuko dira, eta komunikabideek nerabe horien gainean duten eragina, kirolariek, aktoreek edo abeslariek aurkeztutako eredu fisikoen indarra, adin txikikoek fabrikatzaile batzuen eskrupulurik gabeko publizitatearen aurrean duten zaurgarritasuna eta produktu horien albo-ondorioak ez ezagutzea aztertuko dira.\nIspiluetan iradokitako irudiaz neskak gehien kezkatzen direla dioen ideia sumatzen bada ere, Pediatricsen txostenak harritu egiten du gizonezko nerabeek gastatzen dutela diru gehien hormona-prestakinetan, beren irudia «maskulinizatzeko» eta beren bolumen toraziko eta muskularra ahoskatzeko. Deigarria da, halaber, gizonezkoen modan, gimnasian edo fitness-en espezializatutako aldizkarien kontsumo handia.\nInkestatutako mutilen %12k aitortu du muskulu-masa handitzeko hormona-osagarriak kontsumitu dituela txostenean; nesken artean, berriz, portzentaje hori ez da %8tik gorakoa izan. Kezkagarriagoa da mutilen %5ek eta nesken %2k astean kontsumitzen dituztela gehigarri horiek.\nGehien erabiltzen diren produktuak\nNerabeek gehien erabiltzen dituzten produktuak irabiakiak, hauts proteikoak, hazkuntza-hormonak eta esteroide anabolizatzaileak dira.\nDoktorea Alison Field-ek (Bostongo Haur Ospitalekoa, Massachusetts), txostenaren koordinatzaileak, adierazten du nerabeek gehien erabiltzen dituzten produktuak irabiatuak eta proteina-hautsak, kreatinina, aminoazidoak, HMB edo DHEA motako metabolitoak, hazkuntza-hormonak eta esteroide anabolizatzaileak direla. «Proteina-eduki handiko hautsak edo irabiakiak kaltegarriak izan daitezke, baina esteroide anabolizatzaileek atrofia-erreakzioak, giltzurrunen edo gibelaren toxikotasuna eta istripu kardiobaskularren arriskua eragin ditzakete», dio adituak.\nFieldek azpimarratzen du kreatinina haragi gorrien eta arrainen mantenugaien artean dagoela. «Hala ere, beste herrialde batzuetan debekatua izan da haien osagarri izatea, ohiko kontsumoaren eta minbiziaren arteko lotura ezarri ondoren». Bestalde, Nazioarteko Batzorde Olinpikoak (COI) ez du uste kreatinina dopatzeko substantzia denik, janaria baizik. Aldiz, lehiaketako kirolariei debekatzen die DHEA (dehidroepiandrosterona) hormona-aitzindaria erabiltzea.\nSubstantzia hori aspalditik erabiltzen dute Estatu Batuetan, 30 urtetik aurrera muskulu-masa gainbeheran duten helduek, eta atletismo- eta kirol-alderdia berreraikitzeko. Aurtengo maiatzean, ordea, lege federal batek agindu zuen hormona-aitzindari hori medikuaren aginduz soilik kontsumitu behar zela, eta horrek protestak piztu ditu National Nutritional Foods Association (NNFA), herrialde hartako elikadura-osagarrien industriak biltzen dituen lobbya.\nPubertaroa aldaketa fisiko garrantzitsuen garaia da, bai gizonezkoetan bai emakumezkoetan. Ispilua, argazkia edo hirugarren pertsonen iruzkinak erresonantzia-kaxa bat dira, norberaren inpresio fisikoa indartzeko. Kontua da alderdi fisikoa jarraibide genetikoen mende dagoela, eta jarraibide horiek ez datozela bat beti gure buruan landutako edertasun-kanon onenarekin. Horregatik ikusten ditugu ia beti itsusiak, arraroak edo desegokiak.\nDenborak aurrera egin ahala, norbera bere itxurara ohitzen da, eta etekina ateratzen ikasten du, baina modek produktu eta diru kopuru ikaragarriak mugitzen dituzte nerabeak itxura fisikoari buruz duen segurtasun falta horretan amesteko. Nutrizio-gehigarrietatik kirurgia estetikoko kliniketara, edertasun-proposamen eta -eredu ezagunak sobran daude. Batek alde batera utz ditzake itxurari buruzko jarraibide genetikoak, eta modan dagoen itxura har dezake modu artifizialean.\nAmanda Johnson dietista britainiarrak dio nerabeek, helduek baino gehiago, garrantzi handiagoa ematen diotela alderdi fisikoari osasunari baino. Hala ere, ziurtatu du nerabe guztiek alderdi osasungarri baten alde egiten duten esku-hartzerik onena dela modu orekatuan jatea eta ariketa fisikoa erregulartasunez egitea. Onartu zuen nesketan hilekoa agertzeak burdinazko berariazko eskaera sortzen duela, «haragi gorriekin, lekaleekin edo arrain urdinarekin ez den beste modu batera osatu behar dena».\nNerabezaroa ere funtsezko etapatzat hartzen du hezurren arkitekturaren gailurrean, eta kaltzio ekarpena funtsezkoa da; baina berriro dio behar horiek guztiak dietaren bidez eta osagarririk gabe bete daitezkeela. Johnsonek mito faltsua du: proteina ugariko irabiakiek eta hautsek handitu egiten dute muskulu-masa. «Horretarako, askoz eraginkorragoa da karbohidratoak kontsumitzea eta modu bizian erabiltzea».\nOsagarri dietetiko desegokiaren arazoa, askotan, haurren lehen etapetatik abiatzen da. Iowako Unibertsitateak (AEB) egindako azterlan baten arabera, guraso askok seme-alaben elikadura bitaminekin eta mineralekin osatzen dute, kontrol pediatriko txikiagoa izan gabe. Azterlan hori iaz argitaratu zen Journal of the American Dietetic Association aldizkarian, eta arraza zuriko 400 haurren gurasoei bidalitako galdetegi batzuk izan zituen. Haien helburua AEBetako haurren hortzen osasuna dokumentatzea zen, jaio zirenetik.\nInkestatzaileen harridurarako, familien %20k osagarri dietetikoak ematen zizkien edoskitze betean haurrei, eta portzentajea bikoiztu egiten zen 6 hilabete eta urte bitartean. Kasu gehienetan, bitaminak eta fluorra izaten ziren osagarriak. Oso haur gutxik jaso zuten C bitaminaren gehigarririk hazkundearen hasierako fasean.\nJulie Mae Eichenberger Gilmore azterlanaren egileak berehala salatu zuen ez zela komeni amaren esnea bezain elikadura-formula perfektua osatzea, eta ziurtatu zuen haurren elikadura-formula pediatrikoek haurren bitamina- eta mineral-behar guztiak jasotzen dituztela. Azterketa baten bidez, bitaminak eta mineralak neurriz kanpo erabiltzen zirela egiaztatu ahal izan zuen ikertzaileak, E bitamina eta folatoak izan ezik, «agian pediatrek esku-hartze sendoagoa beharko dute, haien defizita nahiko orokorra baita Estatu Batuetako haurren artean».\nEichenberger Gilmorek nabarmendu zuen haurtzaroan bitamina- edo mineral-ordezkapenei buruzko azterlan gutxi daudela, eta kontu hori gertutik zaindu behar dela. Bere datuetan oinarrituta, pentsatu zuen haurren elikadura osatzeko joera neurriz kanpokoa dela arraza zuriko familien eta gizarte-estatus altueneko familien artean. Ikertzaile horren salaketarekin batera, ospitale pediatriko batek 145 familiatan egindako antzeko azterketa bat ere izan zen iaz, eta % 45ek bitamina- eta mineral-gehigarriak erabiltzen zituela berretsi zuen. Urte horretan bertan, Estatu Batuetako bitamina- eta mineral-gehigarrien merkatuak 6.500 milioi dolarreko fakturazioa izan zuen.\nKathi J. Kemper-ek (Brenner Children’s Hospital) gaixotasun kronikoak dituzten haurrengan osagarri jakin batzuk erabiltzea justifikatu zuen, baina arriskugarritzat jo zuen haurren elikadura modu anarkikoan eta kontrolik gabe osatzeko ohitura, «osagarri horien eraginkortasuna ia beti zalantzazkoa baita, eta erabilitako dosien segurtasuna ere bai».\nbitamina-gehigarriak bitaminak Dieta hormonas-eu nerabeak


Irteera Gran Fachara, Aloña Mendik antolatuta - Oñati - Goiena.eus\nIrteera Gran Fachara, Aloña Mendik antolatuta\nMiren Arregi 2017-07-10 12:41\nMendizale talde bat Saioan, ekainaren 11n\nOraingo astebururako, uztailaren 15erako eta 16rako, Pirinioetara irteera antolatu du Aloña Mendi Mendi sailak. Izena emateko epea, eguaztenean, uztailaren 12an bukatuko da. alonamendi.mendi@gmail.com helbidera idatzita eman daiteke izena. Bazkideek 60 euro ordaindu beharko dituzte; bazkide ez direnek 70 eta langabetuek 50. Gehienez 22 pertsonako taldea osatuko da eta bazkideek izango dute preferentzia.\nZapatuan irtengo dira Oñatitik, goizeko seietan. Zapatuan, 950 metroko desnibela gainditu beharko dute, Pont d'Espagne-tik irten Lacs de Pourtet-era iritsi eta handik Wallon-eko aterpetxeraino. Igandean egingo dute tontorra. Wallon-etik irten eta Gran Fachako tontorrera joango dira. Jaitsiera Respomusoko aterpetxetik egingo dute eta La Sarran bukatuko da ibilbidea. Domekako desnbidela 1.250 metrokoa izango da.\n3.005 metro ditu Gran Fachak eta lepotik tontorrera eskuak jarri behar dira behin baino gehiagotan. Horregatik, fisikoki ondo gertatuta joatea komeni da eta derrigorrezkoa izango da kranpoiak eta pioleta eramatea.


Iñaki Bartolome: «Hiru milioi gara; ez gara sekula izango Silicon Valley» | Ekonomia | Berria\nEnpresagintza. Iñaki Bartolome. Ideableko presidentea\nBizkaiko Ideable enpresako presidentea da Iñaki Bartolome (Bilbo, 1973), eta adinduentzako teknologia garatzen duen Kwido saileko arduraduna da.\nEBko erakundeen diagnostikoa da batasunean bagarela estatubatuarrak adina berritzaile edo gehiago, baina arazoa datorrela proiektu horiek handitzeko orduan. Hala da?\nEz nago oso ados. Zalantzagarria iruditzen zait Silicon Valley edo Bostongo MITen pareko ekosistemak egotea Europan. Lehena sektorearen meka da, eta han sortzeko dagoen gaitasuna gaindiezina da. Saia gaitezke gauzak egiten geure indarguneak landuta, baina ez gaitezen alderatu AEBekin eta Txinarekin, ziur asko beti aterako baikara galtzaile.\nFinantzaketa arazo hutsa da?\nArrazoi bat baino gehiago dago. Europan hainbat herrialde gara, eta bakoitzak bere politikak ditu, bere araudiak, bere merkatuak. Oro har, Europako enpresa bati zaila zaio bere merkatutik kanpo lehiatzea, eta AEBak eurak merkatu erraldoia dira. Gero, ez gaude hezita enpresak lideratzeko, saltzeko edo kudeatzeko. AEBetako unibertsitateetan, kontrakoa da. Guk etorkizuneko langileak hezten ditugu, eta haiek, liderrak.\nEkosistema egokia dugu halako enpresa berritzaileak garatzeko Europan, edo ezinbestekoa da AEBetara joatea?\nZergatik dituzte AEBek azken garaietan Nobel saridun gehienak? Erantzuna antzekoa da. Kalifornia da munduko hiriburu teknologikoa, eta oso zaila da horrekin lehiatzea. Ekosistema indartsuak ari dira sortzen Londresen, Berlinen eta Bartzelonan, baina eskala beste bat da. Har dezagun kontuan, eta saia gaitezen apurka aurrera egiten, ezin baitugu Txapeldunen Liga irabazi aldez aurretik geure taldea ez bada lehenbizi hirugarren mailatik igotzen.\nZer behar du start-up bat sortu duenak proiektua beste maila batera eraman nahi badu?\nHalako enpresa bat sortzen duenak mundua aldatu nahi du. Ez du lehia berria sortu nahi, baizik eta gauzak eraldatzeko moduaren bila dabil. Hazteko modu bakarra da enpresa arrakastatsua izatea. Publikoak edo bezeroek arrazoia ematen dizutenean, inbertsioak eta hazteko laguntza euren kabuz etorriko zaizkizu. Finantzaketarik ez zutelako porrot egin dutela diotenenean, agian esaten ari dira ideiak edo garapenak porrot egin zuela, eta horregatik ez zitzaiela iritsi dirua.\nNola egiten ari dira gauzak Euskal Herrian?\nPozteko moduan gaude, I+G+i bultzada serio bat duten bakarrak izan baikaitezke estatu osoan, diru laguntzei esker, zerga kenkariei esker, eta berrikuntzari eta 4.0 Industriari ematen zaion babesari esker. Estrategia bat badago, inguruan ikusten ez den zerbait. Hori bai, ez dezagun sekula bistatik gal zein den geure eskala: hiru milioi lagun baino ez gara; ez gara sekula izango Silicon Valley.


Kontzientzia heziz: Eskubideak, buruko osasuna eta hezkuntza | UNICEF\nBuruko osasunerako eskubidea eta bizi-ohitura positiboen garapena bultzatzeko hezkuntzak duen papera. 2020-2021 ikasturteko jarduera eta baliabideak. Haurren eskubideen eta hiritartasun globalaren oinarritutako hezkuntza.\nHezkuntza-izaerako ikuspegi bat\nIkasle bakoitzerako, garrantzitsua da bere buruari, bere prozesu kognitiboei eta emozioei buruzko kontzientzia hartzen lagunduko dioten erremintak haurtzarotik bertatik izatea, bizitzan izango dituen garapen-aukerak maximizatu ahal izateko. Erreminta horiek hezkuntza-izaerakoak dira eta, horrexegatik, berebiziko garrantzia du kontzientzia hezteak haur bakoitzak garapenerako, hezkuntzarako eta osasunerako duen eskubidea bermatzeko.\nJardueren eta baliabideen gida\nKontzientzia heziz: Buruko osasunerako eskubidea eta bizi-ohitura positiboen garapena bultzatzeko hezkuntzak duen paperaIkastaro honetan buruko osasunerako ikuspegia proposatzen dugu hezkuntza ikuspegitik, ohitura osasuntsuen eta bizitzako trebetasunen hezkuntzak, indarkeriaren prebentzioak, berdintasunak eta oztopoak ezabatzeak oso paper garrantzitsua betetzen dutela. Ezagutu proposamen honekin batera dauden jarduera eta baliabide guztiak.\nEskubideak, buruko osasuna eta hezkuntza: Hezkuntza zentroetatik osasun mentala eta psikosoziala sustatzeko ikuspegia.\nIrakasleentzako dokumentu honek funtsezko elementu batzuk sartzen ditu osasun psikosoziala ikastetxetik lantzeko: nolakoa den osasun mentalaren hezkuntza-ikuspegia, nola susta dezakegun hezkuntza-esparrutik, nola landu dezakegun bizitzarako trebetasunen garapena eta haren balio prebentiboa eta zein den babesak ikastetxeetan duen eginkizuna.\nPDFa Deskargatu (ES)\nIkasle bakoitzaren heldutasun-mailara eta adinera egokitutako osasun psikosozialari buruzko ezagutzak transmitituz.\nBuruko osasunaren, norbanakoen arteko ezberdintasunen, nortasunaren eta emozioen adierazpenaren aldeko jarrerak sustatuz, eskola-giro egokia eta inklusioa bultzatuz honela.\nAutonomia, norbere buruaren ezagutza, segurtasuna bereganatzea eta indarkeriazko eta bereizkeriazko jarreren prebentzioa bultzatzen duten bizitzarako gaitasunak eta abileziak garatuz.


Nibali – Tropela.eus bloga\n#360 Tropela.eus podcastak: 2019ko Frantziako Tourra errepasoa – 20. etapa\nNibalik (TBM) irabazi du 2019ko Frantziako Tourreko 20. etapa\nAlpeetako azken etapa eta 2019ko Frantziako Tourreko azken etapa erabakigarriaren laburpena egiten digu Egoitz Lizasok (@elizaso) podcast honetan.\n59 km-ra laburtutako 20. etapa hau behintzat ospatzeko moduan izan da eta indartsuena Nibali (TBM) izan da etapa garaipena eramanez. Tourra, aldiz, Bernalek (INS) eramango du etapa garaipenik lortu ez arren. Bigarren Thomas (INS) taldekidea izango da eta hirugarren Kruijswijk (TJV) herbeheretarra Alaphilippek (DQT) helmugan 3 minutu galdu ondoren.\nBihar 21. eta azken etapa izango da Tourrean, 21:00ak aldera amaitzea espero den etapa.\nBidaltzailea:Tropela Elkartea 2019-07-27 2019-08-06 Hemen argitaratua:Errepasoa, Frantziako Tourra, PodcastakEtiketak: Alaphilippe, Alpeak, Bernal, faboritoak, ihesaldia, Kruijswijk, Nibali, podcast, ThomasUtzi iruzkina #360 Tropela.eus podcastak: 2019ko Frantziako Tourra errepasoa – 20. etapa bidalketan\nBidaltzailea:Tropela Elkartea 2019-06-05 2019-06-05 Hemen argitaratua:Emakumeen Bira, Errepasoa, Italiako Giroa, PodcastakEtiketak: Carapaz, Mikel Landa, Movistar, Nibali, Pello Bilbao, podcastUtzi iruzkina #337 Tropela.eus | errepasoa 4 bidalketan\nBidaltzailea:Tropela Elkartea 2019-05-30 2019-05-31 Hemen argitaratua:Errepasoa, Italiako Giroa, PodcastakEtiketak: Carapaz, Chaves, faboritoak, Formolo, ihesaldia, Miguel Angel Lopez, Mikel Landa, Nibali, Peters, podcast, RoglicUtzi iruzkina #332 Tropela.eus podcastak: 2019ko Italiako Giroa errepasoak – 17. etapa bidalketan\n1 2 3 … 20 Bidaleta zaharrenak


[BIDEOA] EuskarAbenturan parte hartzeko epea zabalik martxoaren 15era arte – KULTUR SHAREA\n16 eta 17 urteko gazteek lana eta motibazio gutuna martxoak 15 baino lehen bidali beharko dute.\nBi espedizio arrakastatsu burutu ondoren, zabalik da 2020ko EuskarAbenturan izena emateko epea. 230 gaztek hartu dute parte jada eta aurtengo uztailean beste 120 gaztek biziko dute abentura hau. Hala, Euskal Herriko eta diasporako 2003 eta 2004. urteetan jaiotako hautagaiek proiektu bat eta motibazio gutuna martxoaren 15a baino lehen bidali beharko dute.\nLanak Eusko Ikaskuntza eta PuntuEus Fundazioaren laguntzarekin ebaluatuko direla argitu dute antolatzaileek. Kalitate oneneko lanen egileek 2020ko uztailaren 1etik 31ra egingo den espedizioan doan parte hartzeko beka lortuko dute. Antolatzaileen arabera, “bizitzan behin biziko duten esperientzia paregabea izango da”.\nAurtengo hautagaitza proiektua egiteko aukeran dauden hiru gaiak hurrengoak dira: Natura plastifikatua, Euskal emakume sortzaileak eta Mugak gaindituz integraziora bidean. Era berean, lanak sei formatu posibletan aurkeztu behar izango dira: lan literarioak, musikalak, historikoak, ikus-entzunezkoak, plastikoak eta sormen digitalekoak. Proiektuei buruzko xehetasun guztiak EuskarAbenturaren webgunean daude eta baita izen-emateko aukera ere. Horretaz gain, espedizioan parte hartzeko hautatutako gazteen zerrenda bertan argitaratuko dute, apirilaren 15ean\nEkimenaren helburuak dira Euskal Herria ezagutu eta balore positiboak transmititzea eta eremu ez formaletan gazteengan euskara eta mundu mailako gazte euskaldunen sare bat osatzea.\nKoldo Mitxelena literatura lehiaketa abian da


Pop eta rock bizkaitarra alboko esklerosi amiotrofikoaren aurka – Gazteon KZ\nPop eta rock bizkaitarra alboko esklerosi amiotrofikoaren aurka\nTopikoak dio musikak basapiztiei eragiten diela eta gaixotasunak arintzen dituela. Jaime Lafita getxotarrak bultzatutako Dale Candela elkartearen inguruan, Bizkaiko pop-rock talde alternatiboek bat egin dute ongintzazko disko batean, alboko esklerosi amiotrofikoa (ELA) ikusarazteko. “Gure abestiak argia, bakea eta balioa aipatzen ditu”, azaldu dute McEnroek, eta diskoa udan argitaratu eta udazkenean kontzertuan aurkeztuko dutela aurreratu dute.\nGainditzeko irrikan, zoritxarraren aurkako borrokan, itxaropenean eta adiskidetasunean oinarritutako musika. No definir mejor DalecandELA The Soundtrack diskoa, McEnroe a Smile, El Inquilino Comunista, Los Brazos, The Fakeband eta Still River rock eta pop talde bizkaitar onenetakoak.\nLast Fair Deal, Lee Perk, Margo Cilker, Nebraska, Los Retros, The Hornies, Keep Calm, The MarshALS, Ontario, Peter & Velas, Amigos de DalecandELA eta Tresonrock taldeek osatzen dute proiektua. Ricardo Lezon McEnroeko abeslariak azaldu duenez, “2019an sortu zen, 300 kamiseta saldu eta dirua biltzeko asmoz, Francisco Luzon ELAri buruzko ikerketarako eta Adela Euskalherria gaixoei laguntzeko”.\nErantzuna “handitzen” joan da eta “10.000 kamiseta baino gehiago eta 150.000 euro baino gehiago” saldu dituzte, Lezonen arabera, eta Dale Candela “erabat amateurra da eta ez du laguntzeko asmorik”. Elkarteak hainbat ekimen egin ditu dagoeneko, besteak beste, Teiderako igoera bat, Kongresuko kideei harrera egin ziena, eta ongintzazko kontzertu bat, non etorkizuneko diskoan parte hartu zuten askok parte hartu zuten. “Ahaztezina izan zen. Hemengo taldeek parte hartzen dute, entsegu-lokalak, agertokiak eta garagardoak partekatu ondoren. Kontzertu hartan sortu zen grabatzeko ideia “, Lezonen arabera.\nDalecandELA The Soundtrack diskoa digipack eta binilo formatuan argitaratuko dute, Tio Peten grabatu ostean, Iñigo Escauriazak gainbegiratuta. 18 abesti eskainiko ditu eta ehun musikarik baino gehiagok parte hartuko dute, “Positibotasun eta baikortasun mezua” eskainiz, “Bizitza dastatzeko, gertatzen dena gertatzen dela”. McEnroeren kasuan, alemaniarren kalan parte hartzen dute. “Jaimerengan inspiratuta, bere maitasunean, adiskidetasunean eta ELAri aurre egiteko moduan, argiaz, bakeaz eta kemenaz hitz egiten du”, azaldu du abeslariak.\n“Bere proposamenekin bat egin genuen. Proiektu serio eta bideragarria da, gaixotasun korapilatsu bati ikusgarritasuna ematen diona “, esan du William Los Brazoseko gitarrista eta abeslariak. Hirukoteak “oso grabazio atsegina” bizi izan zuen Let me go abestiarekin, “Blues, rockabilly, boogie eta rock and roll klasikoaren artean, 50eko hamarkadan oso ohikoa zena”, “Entzierro sentsazioa sortzen duen harreman itsusi eta obsesibo bati” erreferentzia egiten diona, ELA bezala.\n“Oso pozik emaitzarekin” agertzen dira El Inquilino Comunista-tik, 25 urtetan grabatzen duten See the light abestiaren eskutik, “Blues rock klasikoari” keinuak eginez eta Velveten erreferentziak eginez. Santi Real abeslari eta gitarristaren hitzetan, “Heriotza zer den, bidaiaren patua, ulertzeko moduaz hitz egiten du, eta horrek modu benetakoagoan eta biziagoan bizitzea eragiten du”.\nProiektua “polita” dela uste du SMILEk, eta Lafitaren “pasio musikala” nabarmendu du. John Franks taldeko liderrak baieztatu duenez, oraindik ez dute abestia grabatu, taldearen etorkizuneko diskoaren prestakuntzarekin bat etorri baita. “Bi abestiren artean zalantza dugu: tximista berdea eta Nunca es tarde”, adierazi du. Albuma plataforma digitaletan eta www.dalecandela.org webgunean salduko dute, eta udazkenean aurkeztuko dute zuzenean. “Gauza handia izango da”, diote.\n← Praktikak Europar Batasunean, osagarri bereizgarria zure CVan\nMikel Soto, idazlea: “Idaztea sentsazio ahaltsua da” →\nDonostiako Giza Eskubideen Zinemaldiak 36 film proiektatuko ditu


Borrokan, eredu sozial alternatibo baten alde\nArkaitz Rodriguez idazkari Nagusiak eta Lur Albizu Nazio Kontseiluko kideak Atarrabian, Sorturen Nazio Batzarrean, egindako hitzartzea.\nMugimendu eraldatzaile ororen zeregina da askapen prozesuak aurrera eramatea, beti herriaren mesedetan. Herriak sortu zuen ezker abertzalea, herriari zor gatzaizkio, eta ikuspegi horretatik diogu egin ditugula etxeko lanak. Gure burua eta gure estrategia berritu ditugu gure ardurak gureganatuz eta herriari argi hitz eginez.\nGaur, azken urteetako jardueraren balantzea egiteko unea izan da, irailean Kongresu prozesuko eztabaidei ekin ahal izateko.\nBada, lau urte hauetan definitiboki itxi dugu aurreko ziklo politikoa eta definitiboki ireki ziklo politiko berria. Gaur, ezker abertzalearen estrategia aldaketatik hamar urtera, egoera arras ezberdina da, arras hobea. Eta hori, batez ere, ezker abertzalearen aldebakarreko ekimenari zor zaio.\nBigarrenik, denbora honetan ezkerreko subiranismoa indartu da. Lan eskerga egin dugu EH Bildun eta EH Bain gure aliatuekin batera. Egun, Euskal Herri osoa aintzat harturik, ezkerreko subiranismoa bigarren indar politikoa da. Lehena zinegotzi eta udaletxe kopurua aintzat hartuta. Eta inoiz baino eragin gaitasun handiagoa du legebiltzarretan eta Euskal Elkargoan, baita Madrilen ere.\nHirugarrenik, behar baino askoz ere beranduago eta motelago bada ere, hasi gara euskal preso, iheslari eta deportatu politikoak etxeratzen, urte luzetako mobilizazio jarraituari eta ezkerreko subiranismoaren aipatu indartzeari esker etxeratzen hasi ere.\nAzkenik, lau urte hauek borroka eta aldarri eraldatzaile askoren olatu aldia izan dira. Harrokerik gabe baina harrotasunez esan dezakegu horietan guztietan izan direla Sortu eta ezker abertzalea: autoritarismoaren eta faxismoaren aurkako borrokan, borroka feministan, pentsionistenean, erabakitzeko eskubidearen zein preso, iheslari eta deportatu politikoen etxeratzearen aldekoan... Eredu sozial alternatibo baten aldeko borrokan, azken batean.\nGaur ezkerreko independentismoa duela lau urte baino indartsuagoa da. Ibilbide emankorra egin dugu eta aurrera begira asmo nagusi bat dugu: herri honen erritmoa bizitzen segitzea.\nBada, bide horretan, beste ezer baino lehen, pandemiak areagotu duen krisi egoerari aurre egin behar diogu. Krisia ezin dute betikoek ordaindu, ezin dugu betikoek ordaindu. Krisia goikoek ordaindu behar dute. Eta horretarako, langileekin, feministekin, pentsionistekin, migranteekin, gazteekin... eskuz esku eta orpoz orpo borrokatuko gara instituzioetan eta, batez ere, kalean.\nBehar duguna ez baita normaltasun neoliberalaren berreraikuntza, sakoneko eraldaketa bat baizik. Zeren eta ze normaltasun da berreraiki nahi dutena? Planeta kolapsora daramana? Gazteak etorkizuneko perspektibarik gabe utzi dituena? Gehienon bizitzak etengabe prekarizatzen ari dena? Zaintza lanak prekarizatu eta soilik emakumeen gain uzten dituena? Euskara eta euskaldunok etengabe azpiratzen gaituena? Funtsean, hona ekarri gaituen normaltasun hori da berreraiki nahi dutena? Ez. Behar duguna ez da normaltasun horren berreraikuntza, bizitza eta haren zaintza erdigunean jarriko dituen zibilizazio berri baten eraikuntza baizik.\nEstatu quoa aldatu nahi dugu eta aldatu behar dugu, kapitalismo patriarkalak bizitzak narriatu eta suntsitzen bait ditu. Eta aldaketa hori gauzatzeko burujabetza behar dugu.\nSer cada vez más estado y cada vez menos autonomía o territorios dependientes de Francia y España, ese el reto de época en Euskal Herria. Y lo es porque es la única manera de superar esta locura y desorden neoliberal que nos lleva a la destrucción del planeta y la vida. Necesitamos una sociedad consciente, crítica, movilizada y comprometida, y necesitamos unas estructuras de Estado a su medida. Euskal Errepublika bat, demokratikoa, sozialki justua, feminista, euskalduna eta planetarekin errespetukorra.\nHurrengo hilabeteetan, erronka horiei ahal bait eraginkorren erantzute aldera, galderak pausatu eta erantzunak bilatuko ditugu. Erantzun politikoak eta organizatiboak. Gaur, atzo bezala, gakoa antolakuntza eta borroka baita.\nAzken horri lotuta, Sortun praktika feminista garatzeko urrats berriak emateko erronka dugu eskuartean. Duela lau urte Plan Feminista bat osatzeko eta martxan jartzeko konpromisoa hartu genuen. Hala egin dugu, baina norabide horretan Kongresu hau baliatu nahi dugu urrats kualitatiboak emateko eta emakumeon parte hartzea biderkatzeko maila guztietan. Zentzu horretan, militante feministoi egiten duzuen lana eskertu nahi dizuegu, ez baita erraza, baina zuek gabe ezinezkoa litzateke egin nahi dugun bidea, eraldaketa feminista osoa gauzatzea.\nErronka itzela dugu datozen hilabeteotan eta ohi bezala galdera hauei praktika politikoarekin erantzuten asmatu behar dugu. Kideak saretu, entzun, eztabaidatu eta are indartsuago aterako gara urtarrileko Kongresutik, herria helburu, betiere.\nLau urte hauek borroka eta aldarri eraldatzaile askoren olatu aldia izan dira. Horietan guztietan izan dira Sortu eta ezker abertzalea.\nEstatu egiturak behar ditugu. Euskal Errepublika bat, demokratikoa, sozialki justua, feminista, euskalduna eta planetarekin errespetukorra behar dugu.\nMilitante feministoi egiten duzuen lana eskertu nahi dizuegu, ez baita erraza, baina zuek gabe ezinezkoa litzateke egin nahi dugun bidea, eraldaketa feminista osoa gauzatzea.


Aurrerapena: Haur lapurtuak izan zitezkeela uste du Paskalek\nHaur lapurtuak izan zitezkeela uste du Paskalek, gaur, 'Goenkale'n\nKandidok ezingo du Estherren desleialtasuna barkatu eta etxetik botako du. Bestalde, Maddik bere buruaz beste egingo duela esango dio Landerri, eta honek polizia-etxera joko du.\nHaur lapurtuak izan ziren susmoa du Paskalek, asteleheneko 'Goenkale'n\n'Goenkale' ren webgunea\n'Goenkale' , zuzenean\n'Goenkale' saioaren aurreko zenbait ataletan ikusi dugunez, Paskalek bere ama biologikoa nor den edo nor izan zen jakin nahi du kosta ahala kosta, eta ezin du zalantza horrekin aurrera egin. Arantzak, ordea, ez du ulertzen bere anaiak egia ezagutzeko duen tema. Paskalek hainbat hausnarketa ditu buruan bueltaka, eta Arantza eta bera haur lapurtuak izan ziren susmoa du. Arantza asko haserretuko da Paskalekin.\nGainera, Esther Lukasekin oheratu zela jakin berri du Kandidok eta ezin dio desleialtasun honi aurre egin. Hori dela eta, bere neskalagun izan dena etxetik botako du eta hau aitarenera joango da. Dena den, Esther ez da eskuak gurutzaturik geratuko, eta Aliziarekin hitz egitera joango da; Kandidorekin duen harremana bukatu izanaren ardura leporatu dio Aliziari.\nBestalde, Julianek eskaini dion babesa eskertu nahi dio Lupek, eta etxez etxeko gosari berezia oparitu dio urtebetetze egunerako. Itxaso eta Fatima ahizpa aritzen dira etxez etxeko negozio honetan, eta, beste behin ere, Fatimak hanka sartuko du barru-barruraino.\nAzkenik, Tania eta Lander jadanik ez daude batera, eta Alaznek hori aprobetxatuko du Facebooken duen profil faltsua (Maddi Arriaga) baliatuz bere lehengusuarekin ligatzeko. Hala ere, bere planarekin ere ez du arrakastarik izango eta ultimatum bat emango dio: "Suizidatzea erabaki diat". Landerrek ez du jakingo zer egin, eta polizia-etxera joko du.\nEz galdu 'Goenkale'ren hurrengo atala, gaur, 22:15etik aurrera, ETB1en eta eitb.eus-en.


Ibai Gane jatetxea - Elikatu\nEtxea > Ibai Gane> Ibai Gane jatetxea\nGure jatetxea bi solairukoa duzu, eta sarrera nagusitik barrura eginez gero, ezkerretara tabernarekin bat egingo duzu, 25 lagunentzako jantokia duena. Bertan, aste barruan, eguneko bazkaria dastatu ahal izango duzu. Tabernan aurrera eginda, jantoki nagusia izango duzu, 60 mahaikideentzako, batez ere, kartara jateko erabiltzen duguna. Esatea ere, janleku hori inguruko paraje ederrari begira dagoela. Azkenik, tabernatik eskaileretan behera eginez gero, 70 lagunentzako jangelarekin egingo duzu topo. Bertara sartzeko, kanpoko lorategitik dagoen sarrera ere erabil daiteke. Azken hori aproposena dugu umeekin joateko, lorategi ondoan atondutako haur-jolastokia dugu-eta.


Inurrieta eta Konpainia Hispanoamerikar Baltzua 1917ko urtarrilaren 30ean eskrituran eratu zen merkataritza-sozietate kolektiboa bezala. Bertako bi bazkideak Juan Inurrieta, industrialaria eta Eugenio Insausti, merkataria1, ziren. Xede soziala “piano, pianola, harmonium, organo, biribilki, idazteko makina eta beraien osagarri eta antzekoen salmentaren ustiapena eskura eta epeka” zen.\n1917ko irailaren 1eko Jabetza Industrialaren Buletinean, 31.105 zenbakiarekin, “Sociedad Hispano Americana” merkataritza-markaren eskaria egin zuten. Halaber, hilabete bat beranduago, 3.712 zenbakiarekin, “La Hispano Americana” merkataritza izenaren baimena eman zieten.\nKapital sozialaren ekarpena zati berdinetan egin zuten, nahiz eta administrazioa, kontabilitatea eta beste barne-araudiak Eugenio Insausti-aren ardurapenean geratu; salgaien eskaerak eta izaera teknikoa zuen guztia, ostera, Juan Inurrietaren agindupean gelditu zen. Bestalde, administrazio-kudeaketa biek betetzea erabakitzen dute.\nJuan Inurrieta bere negozioarekin jarraitzeko baimena2 estatutoetan jasota geratu zen, baina “W.W. Kimball eta Konpania etxearen piano, harmonium, organo eta biribilkiekin merkataritzan jardun gabe” beste mugapenen artean; Hispanoamerikar Baltzuak Espainian esklusiban zuen izen handiko amerikar marka bat baitzen.\nBaltzuak sozietate-egoitza Askatasun etorbideko 27. zenbakian zuen eta berehala 65 eta 88 notako piano automatikoentzat “Ideal” pianolako biribilkien merkaturatzearekin hasi zen. 1918. urtean Madrilen eta Bartzelonan, Fuencarral eta Jose A. Clave kaleetan agentziak bazituen hurrez hurren. Garaiko aldizkarietan eta egunkarietan txertatzen zen publizitatean, salmentaren 20 hilabeteko epeka eta eskurako ordainketaren %15 beherapena iragartzen zuten. Bere errepertorio zabalean, mila biribilki baino gehiagokoa, musika espaniar eta klasikoa orokorraz gain, euskal musika ere azaltzen zen; hala nola, Marcos de Alcorta-ren Ezpata dantza, Aurresku eta San Inazioaren martxa, Emilio Arrieta-ren Marina operaren zatiak, Bartolome de Ercilla-ren Anhelos, Juan Guelbenzu-ren Mamita, Jose Mª de Iparragirre-aren Guernikako arbola, Sebastián Iradier-aren La Paloma, Joaquin Larregla-ren zenbait mazurka, fantasia eta jota, Antonio Peña y Goñi-ren Basconia, Pablo Sarasate-aren Capricho vascongado eta beste lan, Ignacio Tabuyo-ren La del pañuelo rojo zortziko ospetsua, Jose Mª Usandizaga-ren Las Golondrinas operaren Pantomima eta Damaso Zabalza-ren Aritzari zortzikoa.\n1920an bazkide biak estatutuak aldatzeko biltzen dira, sozietatearen iraupenaren epea 1925eko abenduaren 31 arte handitzeko asmoarekin; hauek sozietatea “ezin izango da disolbatu edo desegin inolako kausengatik” zioten. Honen arrazoia Filomeno Acia y Urrarekin sinatutako akordioan zegoen. Honek sozietate komanditario moduan diru kopuru inportantea sartu baitzuen.\n1922an beste aldaketa bat gertatu zen, bi bazkide kudeatzaileek Baltasar Reparaz Arizpe jaunari botere handi bat eman zioten; hau, une horretatik aurrera, ahalordedun bezala, finantza-eragiketaz arduratuko zen. Urte honetan 6.005 zenbakiarekin “Sociedad Hispano Americana” markaren beste bertsioa erregistratu zuten, non Espainia osoko ordezkariak agertzen ziren (Madril, Bartzelona, Zagagoza, Bilbao, Valentzia, Sevilla, Kordoba, Cádiz, Malaga, León, Palentzia, Oviedo, Gijon, Almeria, Granada, Murtzia, Coruña, Vigo eta Santander). 1923an etiketa angeluzuzen bat 51.619 zenb. marka bezala erregistratu zuten, etiketa honetan Hispanoamerikar baltzuaren3 salgaien publizitate-afixak bere eskuetan heltzen zituen mandatu-mutilaz jantzitako mutikoa azaltzen zen.\nUrte berean, 1923ko ekainaren 16an, Eugenio Insausti hil zen. Hurrengo hilabetean, Juan Inurrietak sozietatearen deuseztearen akordioa Ramona Arriola4 bere alargunarekin sinatu zuen. Baltzuak 1923ko uztailaren 3an bere jarduera bertan behera utzi zuen. Aipatutako deuseztearen arrazoiak Kapital sozialaren erabateko galera izan zen, ekainako 10ean egindako azken balantzearen emaitzaren arabera; gainera, Ramona Arriolak baltzuaren partaide ez jarraitzearen desioa jakinarazi zuen. Halaber, Juan Inurrietak bere aktiboa eta pasiboarekin geratuz, sozietatearen likidazioaren ardura hartzea adostu zuten; horrela “Pasibotik egiteko gelditzen diren eta aktiboa gainditzen duten betebehar sozialak bera bakarrik betetzea, Insausti jaunaren jaraunsle eta eskubidedunei erantzukizunetatik salbuetsita geratuz”. Era berean, Filomeno Acía jaunari sozietatean sartutako dirua, mozkinekin batera itzuli zioten.\nSozietatearen desegitearen eskritura 1923ko irailaren 27an erregistraturik geratu zen eta, tertzio onean, ez zen inoiz aurreko hilabetetan, 1923ko urtarrilaren 17an, Londreseko Columbia Graphophone Company Ltd. etxearekin sinatutako akordioa aipatu. Are gehiago, denboraldian deuseztutako sozietatearen izena erabiltzen jarraitu zuen. 1924an Juan Inurrietak, Hispanoamerikar Baltzuaren zuzendari kudeatzaile bezala, su-armak bereizteko Bristoll marka 54.022 zenbakiarekin eta Columbia Graphophone Company sozietate anonimoaren zuzendari kudeatzaile bezala, mintzodun makinak, diskoak, orratzak eta osagarriak bereizteko 54.921 zenbakiarekin “Regal” marka eskatu zituen.\n1925eko otsailaren 10ean, 4.050 m2 eta 89 dm2ko lursail baten 2/3eko zatiaren jabe indibisoan bezala, Columbia G.C. sozietatearen izenean, Eduardo Vega de Seoanek Donostiako Udalari zuzendutako dokumentua sinatu zuen. Lursaila Antiguoko Baldaren lursailetan kokatutako gunea zen, proiektatutako hiri-zabalgunearen gunea hain zuzen ere (beste herenaren jabea Andres Peña Elosegi zen, 1921eko uztailaren 22 an Salustiano Loinazek bere zatia saldu egin ziona). Zalantzarik gabe, 1917an Pathefonoaren ustiapenerako Loinaz eta Inurrietak erositako lursaila zen. Sozietatearen 2/3 zati horien gainean “Banco Español de Río de la Plata” eta “Banco Urquijo”erakundeekin hipoteka azaltzen zen, banku horiekin egindako zorren berme bezala. Donostiako Antiguo auzoko hiri-zabalgunearen proiektua5 lursaila honi zegokion. Eustasio Amilibia Etorbidearen proiektuak zati bat hartu zuen eta Plaza Biribilak eta beste kaleetako trazadurak beste zatia, planaren beharren kanpo lursail txiki bat geratuz. Vega de Seoanek lursai osoaren desjabetzea eskatu zuen, proiektutik kanpo geratzen zen lursail txiki hori edozein jarduerako erabilgaitza geratuko baitzen.\n1 Eugenio Insausti, Leclercq jaunarekin batera, “La Cantábrica” enpresa gailetagilearen jabea zen.\n2 1919ko urtarrilean, Inurrieta eta Konpainiak Askatasunaren ibilbideko 27an “Chevrolet” beribilaren salmentarako agentea zela iragarki zuen.\n3 1924an 53.307 zenbakiarekin Sozietate honek, baina Madrilen egoitzarekin, marka honen aldaera erregistratzen saiatu zuen. 1927an eskaera ukatu zen.\n4 Ramona Arriola, Inchaustiaren alarguna, Passaman Fundazioaren ugazaba eta administratzailea izan zen. 1936ko estatu-kolpearen ondoren joan zen eta ez zen inoiz itzuli. In: Zapirain, David ; Irixoa, Iago. Pasaia : desarrollo urbano. Pasaia : Udala, 2011. 88-89 orr.\n5 Lursail honen azpian, Udalaren jabetza izatera pasatu zena, legez kontrako moduan bai izotz-lantegia bai diskoena hornitzen zituzten putzu bat eta hoditeria bat zeuden. Honek gatazka handi bat sortu zuen, 1935ko “El Día” egunkarian “El Expediente Inurrieta” izenburuarekin argitaratutakoa.


Kazetarien akabua Chittagonen dago - bizkaie.biz\nBagenkian arriskutsua izango zala. Mafiek ez dabe gura kazetari kanpotarrak euren negozio lohietan sartzea. Ganera, bagenkian azkenengo hileetan inork ez ebala lortu kontu horretan sartzea. Duda barik, atrapau ezkero, ezin esan gure alde ez genkianik nora ginoiazan.\nChittagoneraino horretarako bakar-bakarrik joan ostean, inork ez eukan bueltan joateko asmorik. Izan be, hegaldia ondo ordainduta egoan, eta benetan be ausarta izan behar da Biman Bangladesh Airlines konpainiako Fokker F-28 hegazkinean bidaiatzeko. Be a Man Airlines-eko Fucker 28 be deitzen dabe, atara kontuak. Larrialdietarako atea ikusi ebanean, neugaz etorren Miguel Candela argazkilaria martxan ospa egitekotan egon zan.\nBeraz, ez geunkan beste aukerarik. Itsasontzi erraldoiak zatitzen dituen milaka behargin ia esklabuak ze baldintzatan bizi diran erakutsi gura genduan. Munduko edozein bazterretatik ailegetan dira bertaraino ontziak. Industria honek ingurumenean dituan ondorio ikaragarriak be azaldu nahi genduzan. Pertsona gitxi batzuentzat diru iturri handia da, miloeka dolar irabazten ditue. Eta, Bangladeshen bertan erabilten dan altzairuaren iturri garrantzitsuena be bada. Gure helburua lortzeko bertako aktibista edo ekintzaile bat geunkan lagun.\nEguna goiz hasi genduan, baikortasunez. Motordun trikiziklo suizida baten atzealdeko kaiola sartu ginan, ‘auto-rickshaw’ esanten deutse holango ibilgailuei. Kostalderantz abiatu ginan, han 30 kilometroko lerroan ehun arrantzale herri baino gehiago desagertu dira. Txatarrea bihurtzen diran itsasontzi erraldoietako petroleioak iruntsi ditu herritxuak.\nItsasontziak itzelak ziran, ezinezkoa zan inon ostendutea. Hondartzak baltz-baltzak ziran. Barkuak txikituten dabilzan beharginek nagusia handik dabilela inoskuen, hasieran irribarrez, bekoki ilunekaz ostean. Azkenenan, etorritako lekutik joateko eskatu euskuen, keinuka. Miguel ez egoan konforme, ez eukan teleobjetibo onik. Gehiago hurreratu behar gara, itsasontzia barrutik zelan txikertuten daben ikusteko, inoen purrustadaka. Gogoz kontra bada be, gure gidariak azkenean bertaraino geroazan.\nAuto-ricshawan saltu-saltuka, herri txiki batera ailegau ginan, estu eta luzea zan herria; lupetzez betetako kalearen alde bietan etxe itxurako ilara bana, besterik ez. Kalea itsasoan bertan amaitzen zan. Eta han kargaontzi ikaragarri bi, gerrialdetik ebagita. Delituaren probea, gure kemenaren emoitzea.\nBaina orgasmora ailegau orduko, deadarka hasi jakuzan. Aurrez-aurrez, itsasontzi txikitzaileak eta negozioko mafiaburuak geunkazan, aitzen ez genduan hizkuntzan txilioka. Euren atzean, ume bildurgarri talde bat eta gaizkile bihurtutako arrantzaleek handik iges egiteko aukera barik itxi gintuen.\nZer egiten dozue hemen? Zertarako zabilzie argazkia ataraten? Norentzat egiten dozue behar? Itaun bakotxaren ostean hamar zentimetro txikitu ginan hirurok. Gure fixer-a egoan okerren, estuen, haren izerdo hotzak ez eukan gauza onik. Miguel argazki guztiak ezabatu zituan, eta neuk be plantak egin nituan. Bengalako gizona bertakoei begira egoanez, Miguel eta biok, koldar hutsak, trizikloaren bila hasi ginan, handik zenbat arinen ospa egiteko.\nBaina, umeak ikusi egin gintuen, eta benetan be gaiztoak ziran gero! Banbu edo indikainaberazko zubi baten atrapatu gintuen, jausi barik ibiltea hain gatxa dan zubi horretako baten, hain zuzen be. Ia-ia behearen ganera joan nintzan. Eskerrak gaztetxu batek ume demoninoak geldiarazo zituala, argazki-ekipoa neroian motxilea edegi barri eben eta. Esprintean auto-rickshawara ailegau ginan, eta bat-batean, kaiolea munduko lekurik onena begitandu jaku. Isil-isilik itxaron genduan.\nHandik gitxira interpretea etorri zan, zuri-zuri, dardarka, eta mafia bengaliarra atzean daukala. Goazen, goazen!. Ia 20 kilometro orduko, ibilgailua hegan doala emoten eban. Bildur naz, telefonoa eskatu deustie eta nire helbidea dauke. Bueno, lasai, ez da ezebe pasauko. Eta zein hoteletan zagozen esan beharra euki dot. Ai, ene! Zer? Zelan? Baina, zelan otu jatzu? Ez dot beste aukerarik izan, baina ez dakie zein gelatan zagozien. Eskerrak! Mesedez, deitu hotelera, atoan, ospa egin gura dogu. Ez arduratzeko dinoe, segurtasun handiagoa ipiniko dabela. Jakina, zer esango dabe, ba?! Hotelera ailegau, eta han bost morroi, armaz josita, irrbartsu hartu gintuen. Hemendik ez da inor pasauko geuk esan barik. Eraginkortasun bengaliarra.


Langileok ere, AHTri ez! | AHT gelditu! Elkarlana\nAHT Gelditu! Elkarlanak AHTrekiko oposizioaren kriminalizazio saiakerak salatu eta kontzentrazioak deitu ditu gaurko enpresa eraikitzaileen aurrean »\n« “Musikaz ere… AHT gelditu!” ekimena jarriko du abian Musikherria herri disketxeak\nLABek abenduaren 14an AHTren aurkako manifestazioa deitu du Elorrion, eta bat egin du abenduaren 15erako, Arrasaten, AHT Gelditu! Elkarlanak deitutakoarekin.\nAHT azpiegituraren lanak zeharo motel doaz, horretaz ez dago zalantzarik. Duela urtebete ekin zieten eta nahiz eta agintariek esan zuten 2007 amaitu aurretik Gasteiz-Bilbo tarte guztia lanetan izango zela, lanak hantxe baino ez daude, Luku inguruan, kilometro eskaseko tartean. Bistakoa da arazoak dituztela AHTren lanekin aurrera egiteko. Herritarren mobilizazioak gorantz egin du, gero eta Udalerri handiagoak dira erreferenduma antolatzen dutenak, arazoak dituzte desjabetzeekin, politikoki AHTren aldekoen esparruan dagoen herritar ugari, inpaktuen inguruko informazioa jaso ahala, aurkako jarreretara lerrotzen ari da. Aurkakotasunaren oldea itzel ari da hazten. Eta hau elur-maluta bezalakoa izango da, zeren eta lanak hedatu ahala, jada ezinezkoa egingo baitzaie zenbait inpaktu izkutatzea. Eta frogatua dugu informazioa areagotu ahala, aurkakotasuna hazi egiten dela.\nBehar sozialetarako eskariak planteatzen direnean ohikoegia da agintarien erantzuna: “aurrekontua ez da txiklea. Aurrekontua ez da iristen nahi genukeen guztia egiteko”. Baina inor gutxiri zerbitzu emango dion AHTan 9.000 milioi euro xahutzeko bai. Geure poltsikoetatik ateratzen den dirutza hori etxebizitza, euskara, osasun, garraio publiko sare sozialean inbertitu beharrean, AHTra joango da. Dirutza horrekin 99.530 etxebizitza berri eraiki litezke, alokairu sozialerakoak izan litezkeenak, edo 200.000 etxebizitza konpondu eta berriztu. Horrek etxebizitza arazoa hamarkada askotarako konponduko luke. AHTk ez du errentagarritasun sozial ezta ekonomikorik izango: hori Estatu espainoleko Sustapen Ministerioak ere idatzia du eta errentaren banaketan eragina erregresiboa izango da. Denon artean ordainduko dugu eta apur batzuen bidaiak finantzatzeko izango da. Eta ez hain zuzen, herri xeheko biztanleentzat.\nAHTk ez du mugikortasuna murriztuko, elikatu baizik. Arazoak areagotu, energia kontsumoa igoarazi, benetako trasbase modala oztopatu egingo du. Horri gehitu behar diogu AHT ez dela gure herria mesedetzeko egitasmoa, Estatu espainolak eta frantsesak diseinatu eta bultzatutakoa baizik: hipoteka gehiago Euskal Herriaren burujabetzarako. Estatuak izango dira jabeak, bertoko kudeatzaileek ezin hobeto laguntzen dieten arren, funtzio lotsagarria betez.\nLana da mugitzeko arrazoi nagusia eta gure desplazamendu beharrak aintzat hartu eta bizi-kalitatea hobetuko lukeen garraio publiko zerbitzua, hirigintza eta lurralde antolaketa eredua behar ditugu langileok. Baina enpresario boteretsuen eta esanetara dituzten agintarien interesak oso bestelakoak dira: etekin pribatuak gora eta gora. Gaur, argi eta garbi salatu behar dugu duten asmoa dela enpresa eraikitzaile, harrobi, porlan ekoizle eta abarren nagusien etekin gose aseezinari bidea irekitzea. Horretarako, Supersur, 2×2 autopista, Donosita inguruko saihesbide berria, Eibar-Gasteiz… nola sinetsi AHTk trasbase modala ekarriko duela? Gezur handia da hori. Agintari neoliberalen xede nagusia garraio fluxuak areagotzea da, horrek ekosistemen, airearen kalitatearen narriadura eragin eta kanpo-kosteak izugarri handituko dituen arren. Gainera, gezurra da Negutegi Efektuko Gasak murrizten eta Kiotoko Ituna betetzen lagunduko duela. Izan ere, eraikuntza fasean isuriko diren 1.375.370 tona CO2 orekatzeko autoak errepidetik kenduz hobetuko omen denarekin, 100 urtetik gora pasa beharko dira. Halaber, salatu beharra dago horretara bideratzeak diru publikoa eragotzi egingo duela benetako konponbidea. Datuek erakusten dute ez dela bertoko bizilagunen joan-etorri beharrak asetzeko azpiegitura. AHTk joan-etorri motordunen %0,4 ere ez ditu hartuko. Lanerako joan-etorriak dira desplazamenduen jatorria, ikasketa kontuak datoz ostean eta askoz geroago bestelako arrazoiak. Inork pentsatzen du ikasle eta langileok mesedetuko gaituela AHTk? Txartelaren prezioa izkutatzen dituzten soilik hiriburuen arteko bidaiak abiadura handian lehenesteak kalte estrategikoa egingo digu.\nLangile abertzaleok AHTren aurkako iritzi sendoa dugu. Gizarte eragileekin ari gara gogor lanean, tamaina honetako egitasmoak denok arraun egitea eskatzen digulako. Denok batera eta nork bere esparruan. Egoerak, erantzukizunak eta AHTrekiko errefusak geure aldetik ere mobilizatzera eraman gaitu. Borroka sozialari gehitzeko betiere. Horren ondorioz, abiatu dugun kanpainak dituen osagaien artean ditu honakoak: AHTren inguruko langile-asanbladak eta manifestazioak:- Elorrion, abenduaren 14an.- Goierrin, Urtarrilaren 18an..- Otsailean, Gasteizen. – Martxoan, Iruñean.. Mobilizazio horiekin guztiekin batera, zenbait euskarri zabalduko ditugu langileen artean, lantokietan bertan ere ziurtatzeko heltzen dela geure iritzia: kartelak, esku-orriak… Bestalde, jakinarazten dizuegu gure asmoa dela zenbait lantokitan lantzea bestelako ekimen baten aukera, enpresa-batzordeak AHTren aurkako posizionamendua hartzea. Horiek guztiek, zalantza barik, gizartean jada indartsu dagoen iritzia sendotzen lagunduko dute. Langileok ere, AHTri EZ! diogulako.\nAzkenik, Elkarlanak abenduaren 15ean Arrasaten deitutako manifestazioan parte hartzera deitzen ditugu herritarrak, AHT gelditzeko eta inposizioari ez ozen esateko.\nBilbon, 2007ko azaroaren 27an.\nThis entry was posted on Asteazkena, azaroa 28th, 2007 at 12:29 and is filed under Agenda, Albiste nagusiak, Mobilizazioak. You can follow any responses to this entry through the RSS 2.0 feed. You can leave a response, or trackback from your own site.


Pottokilandia: febrero 2012\nDictado Tma 10\nEgilea: Borja del Río Ordua: 16:09\nMichael Jackson by Aeu\nMichael Jackson 1958ko abuztuaren 29an jaio zen, eta 2009ko ekainaren 25ean hil zen.\nBakarlari moduan, ibilbide arrakastatsua eduki du, "Thriller" diskoa izanda historiako salduena munduan (51 milioi ale), 13 Grammy Sari eskuratuta eta 13 "number-one single" lortuz AEBetan, besteak beste. "Thriller", "Billie Jean", "Beat It", "I Just Can't Stop Loving You", "Bad" eta "Black or White" haren abestirik arrakastatsuenen artean daude. Abestiak plazaratzeko bideoak bereziki zaindu zituen, sarri bideogintzako azken teknikak erabiliz.\nBere tinbre bokala: kontratenorra, tenorra eta baritonoa. Bere notarik altuena: E6. Bere notarik baxuena: E3. Haots-maila: 3,6 zortziko. Hemen dago bideo bat Michael Jacksonena.\nEgilea: Aletxu Albizuri Etxebarria Ordua: 08:04\nAsmakizuna by O.V\nZimurtutako zahar bat naiz\nuretara botatzen banaute\nlodi- lodi jartzen naiz.\nEgilea: olatz Ordua: 22:10\nLeonard Cohen by NA\nLeonard cohen kanta, musikagile, olerkiari eta idazlea da.Hainbat abesti, liburu eta olerki egin dituenez oso famatua da.Leonard 1934ko irailaren 21ean jaio Montrealgoen jaio zen.\nMusika idazten eta kantatzen hasi aurretik idazleaizan zen. Bere lehenengo liburua1956ean publikatu zen, bere aitari eskaini zion. Poesiako bat "Let us compare mythologies izenekoa. Gero muGero musikan interesatu zen eta NY joan zen eta kantatzen hasi zen. Bere musika aurkestu zuen, momentuanoso famatua egin zen.\nHainbat sari jaso ditu, esaterako, 2011an , Literaturako Asturiasko Printze saria eman zioten. Baino ospe gehienak musikarekin hartu du. Adibide "Hallelujah".\nEgilea: Nerea.A Ordua: 01:31\nEgilea: Borja del Río Ordua: 16:51\nEuskera 2. ebaluazioa\nEgilea: aritz Ordua: 11:05\nLengua 2ª evaluación\nKaixo pottokiok, hona hemen lenguako 2. ebaluazioan egin behar dena:\nEgilea: Ane Iza Ordua: 10:54\nHau ez da datorrena, ha da gaur egun dagoena:\nEgilea: Borja del Río Ordua: 22:05\nAurreko asteko Ostiraleko bideoa\nAdele Laurie Blue Adkins 1988aren maiatzaren 5ean jaio zen, Tottenhamen, Inglaterran. Adele 2006aren maiatzean graduatu zen Brit School of Performing Arts of Croydonen. Hilabete bat beranduago bi abesti publikatu zituen web-orrialde batean, eta aktuatzen asi zen, bere lagun batzuekin. Abeslaria izan nahi zuela jakin zuen ikastolan `Rise´ abestu behar izan zuenean.\nBere lehen albuma 2008an atera zen eta 19 izena zuen. Lau miloi kopia saldu zituen mundu osoan zehar. Bere bigarren albuma 21 izena zuena 2011an atera zen, eta momentuz hamasei miloi kopia saldu egin dira eta 30 asteetan zehar album salduena izan da. Bere album saldu guztien batura berrogeita hamahiru miloi kopia dira, hogei miloi diskoetan. Soul, blues eta jazz abesten zortzi Grammy irabazi ditu.\nEgilea: Leire Ordua: 19:52\nEgilea: Borja del Río Ordua: 19:12\nHorra Mari Domingi!\nNorbaitek arazoak baldin baditu gogoratzeko, edo bere agenda ikastolan ahaztu bazaio, lasai! Hona hemen gure asteburu luuuuuuze honetarako etxerako lanak.\nEgilea: Borja del Río Ordua: 13:54\nMakal-makal ibiliz eta nekearen nekez ezinean, gizon batek harribitxiz betetako zakua zeraman bizkarrean. Horrela, leher eginda zihoala, ibai bat zeharkatu beharra gertatu zitzaion. Ahalegintzen hasi bezain laster, urak astindu ederra eman zion gizonari. Hori ikustean, ibaiertzean zegoen batek honela oihu egin zion: "Bizia salbatu nahi baduzu, bota ezazu sama hori!". Baina bidaiari ergelak nahiago izan zuen itotzea, altxorra uztea baino.\nEgilea: Borja del Río Ordua: 12:07\nSanta Ageda ia Euskal Herriko herri guztietan ospatzen da. Jende guztia kaleetara irtetzea da abestera eta ondo pasatzera. Ohitura koadrillatan irtetzea zen, etxez etxe abesten Santa Agedako kopla batzuk eta joan dirua eskatzen gauza desberdinengatik. Santa Ageda hasi zen La Santa izeneko emakume baten omenez. Normalean jendea zioan makila edo palo batekin lurrean golpeatzeko eta eeritmoa mozkatzeko.\nLehen sazoietan 18 urte baino gutxiago zutenak batzen ziren eta zihoazen diru-eske afari bat egiteko. Gaur egun urte desberdinetako umeak doaz abestera, eta ikastolarekin ere irteera bat egiten dute.\nEgilea: Lore Ordua: 21:56\n2008ko urriaren 18an Jon Renteria adrenoleucodistrofia zuela esan zioten medikuek. Gaixotasun horrek neuronak gutxitzen dizkizu, eta bizitzeko behar diren giharrak apurtu egiten dizkizu. Oso larria da eta 40.000 pertsonatik batek dauka gaixotasun hori bakarrik. Medikuek bizitzeko 2 urte bakarrik zituela esan zioten, eta Jonen familia asko kezkatu zen. Jonen aitak bere gitarra zaharra hartu eta musika konposatzen hasi zen. Orduan bere aitak diskoa amaitu zuen, eta diskoarekin Durangon kontzertu bat antolatu zuten talde famatu askorekin. Hain ona izan zenez, 90.000 euro ordaindu zizkioten, eta diru horrekin, WOP izeneko fundazio bat egin zuten. Jonen ebakuntza ordaintzea lortu zuten eta sobran geratu zen diruarekin, gaixotasun arraroak aztertzeko eta sendagaiak ateratzeko erabili dituzte.\nEgilea: Pedro Ordua: 19:23\nGurasoek irakurtzeko sarrera\nEl pasado mes de octubre se presentó el informeRecomendaciones finales en materia de política, metodología e investigación para elPrograma de Seguridad en Internet de la Comisión Europea, elaborado por Brian O’Neill, Sonia Livingstone y Sharon McLaughlin junto a miembros de EU Kids Online y basado en informes previos llevados a cabo desde 2008 hasta la actualidad.\nEgilea: Borja del Río Ordua: 10:53\nDictado Tema 9\nEgilea: Borja del Río Ordua: 12:05\nAstearteko asmakizuna by L.Z.\nErregea baino lehen.\nEgilea: Mikel B. Ordua: 11:35\nLarunbatean Euskal Herria alerta laranja dago by M.S\nGaur hotz handia eta elurra egin du. Errepide asko moztu dira, eskolako eskolas kampoko partidak bertan bera bota dituzte.\nUrduñako mendateak eta Gazteizeko portuak itxi dira. Errepide batzuetan autoek kateak erabili behar dituzte kotzeak ez irristatzeko.\nAraban zortzi pertsona zauritu dira istripuetan Gasteizen 25 istripu egon baitdira. Mondragonen arratsaldean ez da eskolarik egon eta bihar ez da eskolarik egongo ez goizez ez arratsaldez. Ehizatzea debekatu dute ere. Ipar-ekialdeko haizeak zakar joko du lurralde osoan eta 98km orduko haizea bultzadak egongo dira.\nGaur egiten duen hotza ez da gertatzen 1952 urtetik.\nhttp://berria.info/albisteak/60499/alerta_laranja_ezarri_dute_biharko_elurragatik.htm enlace honetan klikatzen baduzu informazio gehiago eukiko duzu.\nEgilea: mikel sojo Ordua: 21:31\nLarunbatean Euskal Herrian alerta naranja dago.\nEgilea: mikel sojo Ordua: 21:12\nTITANIC by O.V\nTitanic itsasontzi handiena eta erosoena zen bere garaian. Estrenaldiaren egunean bidai bat egin zuen Inglaterretik New Yorkera. Egun horretan itsasontzian 2.227 pertsona zeuden. Itsasontziak bakarrik zeuzkan 1.178 pertsonentzako boteak. Bakoitzean 65 pertsona sartzen zirenez egun horretan bakarrik 705 pertsona salbatu ziren.\nDenok esaten zuten Titanic oso zaila zela urperatzea.\nTitanic 1.909aren maiatzaren 31an egiten eraiki zen Willian Pirrie, Thomas Andrews eta Alexander Carlisen eskutik. Itsasontziaren azpian urrezko hiru helize zituen. Bere luzeera 269 metrokoa zen, bere zabalera 28 metrokoa zen. 46.328 tonelada pisatzen zituen eta 18 metroko altuera zuen. Itsasontziak 29 kaldera zeuzkan eta 18,9 metroko 4 tximinia. Gainera 23 nudoetara joan ahal zen (43 km/h.)\nItsasontzian lau egun igaro ostean kapitainari deitu zioten icebersak deudela esateko. Gaueko 23:40an 500 metrotara iceberg bat ikusi zuten eta ezin zutenez bira egin itsasontzia bere kontra talka egin zuen. Goizaldeko ordu batak eta erdietan proa urperatuta zegoen eta 2:20 Titanic guztiz urperatu zen. 1.500 pertsona hil ziren itota. Eta boteetan 711 pertsona bakarrik salbatu ziren.\nEgilea: olatz Ordua: 18:51\nEgilea: Borja del Río Ordua: 13:20\nBeste aste bat igaro da, eta berriz ere hona nator bideoto bat eskeintzen. Hau bai polita, ezta?\nGaur Pottoki bat joan zaigu! Gauza asko ikasi dituelakoan gaude ezta? Hemendik, gure blogetik ere, azkeneko agurra eman nahi diogu argazki batzuen bidez.\nIker, eskerrik asko zure laguntzagatik, eta beste bat arte!\nEgilea: Borja del Río Ordua: 16:29


Azpikategoria: GuztiakFamili unitatearekin lotutako kasu batzuk\nBilaketaren emaitza (20 erregistroak)\nBikote moduan inskribatuta ez daude pertsona bik etxebizitza bat erosi dute erdi bana. Bietako bat bakarrik ageri da mailegu-hartzaile moduan, finantza erakunde batek bere langileei emandako mailegu hobariduna da eta. Jakin nahi dute ea ohiko etxebizitzan egindako inbertsioagatiko kenkaria aplikatzean batak kontuan har ditzakeenez bestearen mesederako onartutako zorra dela eta ordaindutako maileguaren kuota guztien zenbatekoa.\nPertsona batek 2003ko otsailaren 9an etxebizitza kontu bat zabaldu zuen; horren ondorioz, beharrezko kenkariak aplikatu zaizkio aurreko ekitaldietan. 2009ko ekainaren 21ean ezkondu zen foru komunikazioko araubidean; une hartan bere ezkontidea ezkongabe zegoenean erositako etxebizitza baten titularra zen eta etxebizitza mailegu hipotekario bitartez finantzatzen zen; gaur egun, etxebizitza hori senar-emazteen egoitza da. Pertsona horrek etxebizitza kontuaren saldoa erabili nahi du etxebizitza zamatzen duen hipoteka mailegua zati batean amortizatzera. Jakin nahi du ea ulertuko litzatekeen etxebizitza kontuan gordailututako zenbatekoak ohiko etxebizitza erosteko erabili diren ala ez.


Trenez bidaiatzeko laguntza zerbitzua ( Zer eskaintzen du ) | Renfe\nZer da laguntza-zerbitzua?\nDesgaitasuna edo mugikortasun urritua duten pertsonei arreta eta laguntza emateko doako zerbitzua da, Adif-ek (Trenbide Azpiegituren Administratzailea) kudeatua.. Zerbitzu espezializatu bat da, orientatu, informatu eta lagundu zaitzakeena geltokietara sartzeko eta bertatik igarotzeko, bai eta trenetara igo eta jaisteko ere.\nDesgaitasuna edo mugikortasun urritua duten pertsonentzako laguntza-zerbitzua eska dezakezu Renfeko txartelak saltzeko edozein kanaletan Avlo webgunean erosketa-prozesuan eta Laguntza-zerbitzua aplikazioan.\nDesgaitasuna edo mugikortasun urritua duten pertsonentzako laguntza-zerbitzua eskatzean, jakinarazi zein diren zure beharrak, ahalik eta laguntza onena emateko:\nGurpil-aulkian bazoaz eta eserleku batean bidaiatu nahi baduzu. Zure gurpil-aulkia itxi edo tolestu egin behar da, errazago garraiatzeko.\nMugikortasunerako beste zailtasunen bat izanez gero, geltokitik eramateko aulkietako bat eska dezakezu eta trenera igotzeko eta bertatik jaisteko laguntza jaso dezakezu.\nEntzuteko desgaitasuna izanez gero, komunikazio hobea lortzeko laguntza teknikoak dituzu.\nIkusteko desgaitasuna izanez gero, geltokian zehar mugitzen lagun diezazukegu, trenean igotzen eta jaisten eta zure eserlekua aurkitzen lagunduko dizugu.\nDesgaitasun intelektuala edo ulertzeko zailtasunak izanez gero, geltoki barruan mugitzen eta zure eserlekuraino iristeko laguntza jasoko duzu.\nEra berean, jakinarazi lagun batekin edo babes-lagun batekin zoazen edo gidari- edo laguntza-txakurrarekin bidaiatzen baduzu.\nRenfek irisgarritasunarekin duen konpromisoa\nDesgaitasuna edo mugikortasun urritua duten pertsonentzako laguntza-zerbitzua zabaldu egin da abian jarri zenetik: geltoki eta tren irisgarri gehiago jarri ditugu, laguntza eskatzeko abisurako denbora gutxitu dugu eta geltoki nagusietan laguntza iraunkorreko zerbitzuak sartu ditugu.\nHori guztia beste urrats bat da trenbideko irisgarritasuna hobetzeko Renfe-k duen borondate irmoaren barruan; izan ere, garraio-zerbitzu publikoetara iristeko eskubide eta aukera berdintasunaren aldeko apustu garbia da, betiere inplikatutako gizarte-eragileekin, CERMIrekin eta ONCE FUNDAZIOAREKIN beharrezkoa den hitzarmenetik.\n900 400 555 doako telefonoa txartel-salmentarekin lotutako zerbitzu bat da, baita desgaitasuna edo mugikortasun murriztua duten pertsonei laguntza-zerbitzua eskatzeko ere ikusizko desgaitasuna duten pertsonentzat.\nTxartelak erosteko, aldatzeko eta baliogabetzeko erabil daiteke, baita txartela erosten den unean laguntza-zerbitzua eskatzeko ere.\nDesgaitasuna edo mugikortasun murriztua duten pertsonei laguntza-zerbitzua Adif-ena (Trenbide Azpiegituren Administraria) da, eta hark kudeatzen du. Zerbitzu espezializatu bat da, orientatu, informatu eta lagundu zaitzakeena geltokietara sartzeko eta bertatik igarotzeko, bai eta trenetara igo eta jaisteko ere.


#bidegorritik – gaztelumendi.eus\n#bidegorritik, agit/prop, gaztelumendi.eus\nPoeta palestinarra preso daukate, heriotzera kondenatua idatzi dituen poemengatik.\nEta nazioartean haren testuak irakurtzeko deialdia dago gaurko, 2016ko urtarrilaren 14a den honetan.\n#bidegorritik irrati emankizuna berari eta Palestinari eskainia izan da horregatik.\nBereziki hunkigarria egin zait Ignazio Aiestaran elkarrizketatzean, berak goizaldean beste erbesteratu palestinar batek berari igorritako gutuna irakurtzea, irratian bertan.\nIzan ere, Aiestaranek euskarara itzuliak dira gaur IruÃ±ean eta Donostian irakurri beharreko Ashraf Fayadh poeta palestinarraren olerkiak.\nEuskal PEN klubaren idatzia.


Opera - Vikidia\nVerdiren La Traviata opera.\nOpera musika klasikoaren barruko genero bat da; arte mota asko nahasten ditu: musika, kantua eta antzerkia bereziki. Operan, abeslariek istorio bat kontatzen dute agertoki edo eszenatokian, antzerkiko aktoreek egiten duten moduan; gainera, orkestra batek musika jotzen du, eta balleta edo beste dantza mota batzuk ere interpretatu ohi dira batzuetan\nOpera batean abesten den istorioa horretako testua libretto deitzen da; opera gehienek istorio dibertigarriak, tristeak edo maitasunezko istorio erromantikoak kontatzen dituzte, asmatutakoak edo gertakari errealetan oinarrituak.\nIa opera osoa abestua izaten da. Pertsona bakar bat abesten ari denean solo deitzen da. Solo bat abesti konplikatu bat izan daiteke; horrelako abestiak aria deitzen dira eta, normalean, kataririk ospetsuenek kantatzen dituzte. Kantari nagusiez gain, koro bat ere egoten da askotan, abeslari-talde txiki edo handi batez osatua, kantari nagusiei lahuntzeko edo beste zati batzuk abesteko.\nAgertokiko dekoratua eta abeslarien jantziak ere oso garrantzitsuak dira istorioa ondo kontatzeko; dekoratuei esker, eszenatokiak beste edozein lekuren itxura har dezake, haur baten logelarena zein baso batena.\nOpera Italian sortu zen, XVI. mendearen amaiera eta XVII. mendearen hasiera bitartean. Jacopo Perik konposatu zituen ezagutzen diren lehengo bi operak; Dafne izan zen historian estreinatu zen lehenengo opera, 1597-1598. urteetan, baina opera hori ez dugu osorik ezagutzen, eta osorik dagoen lehenengo opera Euridice da; Perik 1600. urtean estreinatu zuen. Opera oso arrakastatsua izan zen Europa osoan.\nOpera ezagun asko XVIII. eta XIX. mendeetan konposatu ziren. Wolfgang Amadeus Mozart XVIII. mendeko operagile oso garrantzitsu bat izan zen. Haren lan ezagunenetako bat Figaroren Ezkontza izan zen, 1786an idatzi zuena. Beste operagile ospetsu bat Giuseppe Verdi italiarra izan zen, XIX. mendekoa. XIX. mendearen amaieran Richard Wagner alemaniar konpositore edo musikagileak lau operaz osatutako multzo bat idatzi zuen, Alemaniako kondairetan oinarrituta. Multzo ezagun hori Nibelungoaren eraztuna deitzen da.\nXX. mendean, opera hazi eta aldatu zen, garaiko gainontzeko musika klasikoak egin zuen moduan. Giacomo Puccini italiar konpositoreak XX. mende hasierako opera ezagunenetarikoak konposatu zituen. XX. mende amaieran eta XXI. mendearen hasieran, jendeak opera bikain eta zahar horiek interpretatzen eta gozatzen jarraitzen du. Gainera, konpositoreek opera berri eta modernoak ere egiten dituzte.\nIkusi opera baten zatia[aldatu | aldatu iturburu kodea]\nOndoko bideo honetan, Giuseppe Verdiren Rigoletto operako zati oso ezagun bat entzun dezakezu, La donna è mobile izenburua duena.\n"La donna è mobile", Rigoletto (Giuseppe Verdi)\nOrrialdearen azken aldaketa: 19 otsaila 2021, 13:21.


Debabarrena ere elkarlanean Euskaraldia prestatzen | Akebai\n2018/07/03 11 egun euskaraz, euskaraldia\nDebabarreneko 80 lagun batu ziren ekainaren 27an Debako Zubi Zaharrean Euskaraldia ekimena bailaran elkarrekin egingo dutela azaltzeko. Izan ere, Debabarreneko herri guztietan Euskaraldia prestatzeko lanetan dihardute, herritarrak eta erakundeak elkarrekin, datorren azaroaren 23rako dena ondo antolatuta izateko.\nEuskaraldia Debabarrenean aurkezten\nARGAZKIA: SOARTE ARGAZKIAK.\nEz neurriz, ez izaeraz, ez soziolinguistikoki… ez dute antz handirik, ezberdinak dira bailarako herriak, baina praktika bera erabiliko dute eguneroko hizkuntza ohiturei astindua eman eta euskararen erabilerari bultzada emateko: ahobiziak eta belarriprestak aktibatu, prestatu eta hamaika egunez, azaroaren 23tik abenduaren 3ra, aproba eginda. Hala, ahobiziek euskara ulertzen duten guztiekin euskaraz egingo dute (lanean, etxean, lagun artean…), baita ezezagunekin lehen hitza, gutxienez, ere; belarriprestek, berriz, dakiten guztiei euskaraz egiteko gonbitea egingo diete, beraiekin euskaraz egiteko eskatuko diete, nahiz eta belarriprestek euskaraz edota erdaraz erantzun. Herritar bakoitzak (16 urte beteta izatea eta euskara ulertzea dira bete beharreko bi baldintzak) erabakiko du nola parte hartu nahi duen ekimenean eta zein txapa jantziko duen; aldi berean, ekimena kolektiboa izango da eta Debabarrenean euskaraz bizitzeko aukera handia dagoela bistarazi eta sentitzeko aukera eskaini nahi dute Euskaraldia ekimenaren bitartez.


Golf Gorraiz: enpresa hitzarmenaren negoziazioan kaleratutako langile bat berronartua izan da | LAB SINDIKATUA\nZerbitzu Pribatuak Bestelakoak Golf Gorraiz: enpresa hitzarmenaren negoziazioan kaleratutako langile bat berronartua izan da\nGolf Gorraiz: enpresa hitzarmenaren negoziazioan kaleratutako langile bat berronartua izan da\nEpaitegiak baliogabetzat jo du 2013ko abuztuan egondako langile baten kaleratzea, hitzarmenaren aldeko greban parte aktiboa izan zutenen diskriminazio eta errepresalia egon dela argudiatuz.\nLABeko aholkularitza juridikoak Golf Gorraizen justizia egitea lortu du. Orain dela ia urte bete, hitzarmeneko negoziazioen testuinguruan, enpresak %6eko soldaten murrizketa planteatu zuen. Baina, Julian García-Mayoral Gerenteak 6.000 euro hileko izugarrizko soldata izanda, negoziazioak egiten ari zirene bitartean 12.000 euroko gutunazala jasotzen zuela ezagutzean, langileek ezezko borobila eman zioten murrizketari eta aste beteko greba egin zuten.\nNegoziatu beharrean, García-Mayoral Jaunak aste beteko greban parte hartu zuten 3 langile kaleratu zituen, eta horri erantzunez langileek greba mugagabera jo zuten. 52 eguneko greba egin ondoren, %6aren murrizketa gabeko hitzarmena sinatzea lortu zen, kaleratutako 2 langilek indemnizazioa hitzartu zuten eta hirugarrena bere berronartzearen aldeko borrokan tinko mantendu zen LABen babesarekin.\nOrain, LABeko aholkularitza juridikoak jarritako salaketa aintzat hartu du Epaitegiak eta baliogabetzat jo du langile horren kaleratzea. Balore handiko sententzia da, Golf Gorraizeko kasu zehatza gainditzen duena. Izan ere, “murrizketak onartzen dituzue edo kaleratzeak egongo dira” xantaia patronalari muga jartzen baitio, baita elkartasuna adierazten duten langileak kaleratzeko ohiturari ere.\nEpaitegiak, LABek eta Gorraizeko langileek momentuan defendatu zuten bezala, “kaleratzeen izendapenean errepresalia argudioak egoteko seinale nahikorik badaudela” baieztatzen du. “Negoziazio mahaian parte hartu eta greban jarrera oso aktiboa izateagatik kaleratzeetan diskriminazioa izan dela” aintzat hartzen du ere.\n“Kaleratutako pertsonak erabakitzean aukeraketa irizpideak ez dira homogeneoak izan, baizik eta enpresak irizpide bat edo beste aukeratu du segun eta zein kaleratu nahi zuen”, epaiak dioenez. “Neutraltasun falta honek diskriminazio irizpideetan sakontzen du, garrantzi handia, beligerante izan eta parte aktibo eta nabaria izan zutenen aurkako errepresalia” izan dela dio.\nLABeko Zerbitzu Pribatuen Federaziotik zoriondu nahi ditugu bai bere eskubideen defentsan bukaeraraino heldu den langilea, bai Golf Gorraizeko langileak, beraien kideen berrartzearen aldeko greban izan zuten jarrera duina goraipatuz, baita LABeko aholkularitza juridikoa ere, Gorraizera justizia eraman eta langilea bere lanpostura bueltatzea lortu duen aldetik.


Nemo kapitainaren azken bidaia - 111 Akademia\nTwitterFacebook\tAzala / Liburuak / Castillo Suarez / Nemo kapitainaren azken bidaia\nNemo kapitainaren azken bidaia\t2017/03/14 - 14:02 Izenburua: Nemo kapitainaren azken bidaia\nNadia dut izena, ez dut anai-arrebarik, eta amarekin bizi naiz errepide ondoko pisu batean. Aita ez da gurekin bizi. Baina ez nire gurasoak bananduta daudelako, baizik ezin direlako elkarrekin egon. Nire aita kartzelan dago. Jaio nintzenean ere kartzelan zegoen.Niri ez zaizkit kartzelak gustatzen, hotzak eta zikinak direlako. Nik itsaso zabala maite dut, eta, nire aita non dagoen galdetzen didatenean, Ozeano Barean dagoela esaten dut maiz, urpekari batean, Nemo kapitaina bezala.\tTweet Iritzia eman Iruzkina *


110 urte zuri-gorriz | Athletic Club\nHasieraAlbisteak110 urte zuri-gorriz\n2020ko urt. 9a\nKlubaren urtekarietan azpimarratu beharreko data mitikoa 1910eko urtarrilaren 9a da. Egun horretan, Amuteko zelaia inauguratu zen lagunarteko partida batekin Irungo Sportingen aurka, zelaiaren jabea, eta 2-0 galdu zen. Partida hartan, Athletic Clubek bere jantzietarako gorria eta zuria hartu zituen taldearen kolore ofizialak. Aukeratutako tonuek Bilbo Hiriko banderaren koloreei egiten diete erreferentzia: bandera zuria, goiko ezkerreko ertza gorriarekin.\nElastiko gorria eta zuria, goitik beherako marrekin, galtza zuriak eta galtzerdi beltzak, egun hartatik aurrera klubaren historiari modu banaezinean lotuta geratu zen ekipajea izan zen.\nBistan denez, beste garai batzuk ziren, baina garaiko prentsak ez zuen harridurarik ez atsekaberik jaso hiriko ordezkari nagusiaren janzkeran hain aldaketa iraultzailearen aurrean.\n1910eko urtarrilaren 9ko partida historiko hura baino gehiago, historiarako kamiseta gorri eta zurien zergatiaren anekdota geratu zen. Gogoratu dezagun berriro.\nJuan Elorduy, Athletic Clubeko jokalari eta batzordekidea, 1909ko Gabonetan Ingalaterrara joan zen eta, hori dela medio, Blackburn Roversen kamiseta zuri eta urdinak Londresen erosteko agindu zion Bilboko zuzendaritza batzak. Elorduyk azken egunerako utzi zuen enkargua, eta orduan ez zuen halako kamisetarik aurkitu.\nBiharamunean Southamptonen ontziratu zen Bilbora itzultzeko. Hiri horretan ere ez zituen elastiko horiek aurkitu, baina bazeuden Southamptoneko asko, marra zuri-gorri estukoak, Bilboko banderaren kolorekoak, alegia. 50 kamiseta erosi zituen, eta horiek izan ziren Athleticek jantzi zituen lehen elastikoak.\nAsier Arrate. AC Museoaren zuzendaria\nDanok Batek eta Athletic Clubek hitzarmena berritu dute\nGotzon Astoreka eta Aitor Elizegi egon dira sinaketan bi taldeen ordezkari gisa; egungo lehoi ugari talde bilbotarran hazi ziren\nAdurizen distirak San Mames argiztatu du\nKatedrala bart argitu zen, klubeko historia den aurrelari zuri-gorriaren erretiroaren iragarpena zela eta\n2020ko mai. 20a\nAurkariak herrialdeka: ESKOZIA ETA GALES\nAthletic Clubek bost eskoziar eta bi galestar kluben aurka jokatu du historian zehar. Dundee FC izan zen lehena, duela 97 urte\nSan Mameseko Bazkideenganako Arretarako Bulegoa berriro irekitzen da\nOnline edo telefonoz erantzun ezin zaien izapideak egin behar dituzten bazkideek aurrez aurre egin ahal izango dituzte\n2020ko mai. 17a\nOstadarraren koloreak San Mamesen\nLGBTIQfobiaren aurkako Nazioarteko Eguna zela eta, gure futbol zelaia maiatzaren 17ko gauean argiztu zen\n2020ko mai. 15a\nAthletic Club Museoa, Museoen Nazioarteko Egunean\nBizkaiko Foru Aldundiak erakusketa birtuala antolatu du astelehen honetan, eta Athletic Clubeko museoa 1902ko Koroatzearen Koparekin bat egingo du


Kontinente zaharra gotorleku bat bilakatzen ari da segurtasunaren izenean. Egunetik egunera gero eta neurri sorta zorrotzagoak ezartzen ari dira hainbat estatutan eta mugetan, hiriak, kaleak eta mugak polizia eta militarrez betez. Parisko atentatuei emandako erantzuna da gotortzearena, atzerriko mugetan kontrol sistematikoak ezartzeraino. Bruselan egin dute azken urratsa. Atzo goizaldean alerta gorena ezarri zuten, alerta maila hirutik laura pasatuz, horitik gorrira. Charles Michel lehen ministroak eman zuen neurriaren berri: «Pariskoaren antzeko erasoak jasateko arriskua daukagu berehalakoan, hainbat pertsonak, hainbat lekutan, arma eta lehergailuekin». Lehen ministroak aurreratu zuen «segurtasun alorrean» bitarteko guztiak jarriko zituztela martxan.\nEta hala izan da. Bruselako kaleak eta plazak poliziaz eta militarrez bete ziren atzo. Basamortu hiria iduri zuen. Dendak, museoak, zinemak, dendak, jatetxeak eta tabernak itxita egon ziren egun osoan. Eta kultur eta kirol ekitaldiak ere bertan behera geratu ziren. Metroa ere ez zen ibili.\nPoliziak jende ugari elkartzen den lekuetara eta ekintzetara ez joateko gomendioa eman zien herritarrei. Krisietarako Zentroak jakinarazi du holakoetan ez dela ezinbestekoa etxean geratzea, baina bai alertan egotea eta toki jendetsuak saihestea. Bruselan, bada, inor gutxi zebilen atzo kalean, neurrietatik haratago, elurra ere egin zuelako hiriburuan. Vilvoorden ere, iparralderago, alerta gorenean daude, baina gainontzekoan hirugarren mailan dago ezarrita alerta.\nPoliziak lau lagun atxilotu zituen atzo «auto susmagarri» batean zihoazenean. Parisko atentatuez geroztik, hainbat miaketa egin dituzte egunotan Belgikan. Salah Abdeslam ustezko ekintzailearen bila ari dira agintariak, eta, antza denez, hiriburuan dago ezkutatuta. Molenbeeken bizi izandakoa da, eta auzo horretan ari dira arreta guztia jartzen. Fiskaltzak jakinarazi duenez, herenegun atxilotutako ekintzailearen etxean armak aurkitu dituzte, eta ustez hark eman zion laguntza logistikoa Salah Abdeslami. Belgikako hainbat komunikabidek zabaldu dute produktu kimikoak eta lehergailuak ere aurkitu dituztela, baina iturri ofizialen arabera, etxean ez zegoen lehergailurik.\nFrantzian 115.000 militar\nTurkiak, berriz, atzo jakinarazi zuen astearen hasieran jatorri marokoarra duen herritar belgikar bat atxilotu zuela. Molenbeeken bizi zen, eta, antza, erasoak egiteko lekuak ikuskatzen aritu zen Parisen. Ahmed Dahmani Antalyako hotel batean atxilotu zuten, G-20koen bilera egin zen hiri berean, eta lau egun iraun duten galdeketen ostean eman dute haren atxiloketaren berri. Hari babesa emateagatik, beste bi lagun ere atxilotu dituzte.\nBelgikan bitan ezarri dute alerta gorena —2007an eta 2014an— eta oraingoan ez dago argi zenbat denboraz egongo den indarrean, agintarien arabera etengabe aztertu behar baita egoera. Belgikatik haratago, baina, hainbat estatutan ere segurtasun neurriak zorroztu dituzte. Frantziako Senatuak babesa eman dio salbuespen egoera hiru hilabetez luzatzeko lege proiektuari, aldeko 336 boto eta 12 abstentziorekin, eta manifestazioak azaroaren 30era arte egongo dira debekatuta. Kalera 115.000 jendarme, militar eta polizia atera dira, eta poliziek miaketak egin ahal izango dituzte agindu judizialik gabe eta gaueko edozein ordutan.\nBelgikan antzeko neurri bat ezarri nahi dute, miaketak egunez zein gauez egin ahal izateko —gauez mugatuta dago legez gaur egun— eta herrialdera itzultzen dituzten ustezko jihadistak zuzenean kartzelatzeko. Konstituzioaren erreforma egin behar dute horretarako.\nItalian ere segurtasun neurriak eta kontrolak zorroztu dituzte, hala nola kalean ibiltzen diren polizien kopurua. Espainian, berriz, alertan dago Polizia; Soufiane Mezroui ustezko ekintzaile belgikarra estatuan sartu den susmoa dago.\nEstatu Islamikoak, bestalde, beste bideo bat zabaldu du Interneten; Eiffel dorrea nola erortzen den ikus daiteke irudietan, nahiz eta ez den egiaztatu bideoa benetan erakundearena ote den.\nBERRIAn argitaratua (2015/11/21)


Irabazi Donostiak Udal-Gobernuari galdetu dio langabentuentzako doako euskara-ikastaro gehiago emango dituen ala ez | Irabazi Donostia\nIrabazi Donostia > Bloga > Prentsa > Prentsa oharra > Irabazi Donostiak Udal-Gobernuari galdetu dio langabentuentzako doako euskara-ikastaro gehiago emango dituen ala ez\nIrabazi Donostia – Ezker Anitza-IU, EQUO eta independenteek osatutako plataforma- udal-taldeko bozeramaile Amaia Martinek EAJ eta PSE alderdiek osatutako Udal Gobernuari galdetu dio langabetuentzako doako euskara-ikastaro gehiago emango dituen ala ez.\nMartinen ustez, ikastarook positiboak dira, baina ez dira nahikoa; izan ere, gutxi irauten dute eta ez diete eskaera guztiei erantzuten. Horren harian, Martinek honako datuak ekarri ditu gogora: 2015ean, 148 pertsonak egin zituzten doako ikastaroak, baina, ondoren, horietako 42 soilik matrikulatu ziren ordainpeko ikastaro batean. Egunean bi orduko ikastaro batek, urritik ekainera bitartekoak, 800 euro inguru balio du, eta udaleko diru-laguntzaren baldintzak aginduta, lagunaza ezin da matricularen kostuaren % 50 baino handiagoa izan. Baldintza hori, zalantzarik gabe, oztopoa da persona askorentzat; are gehiago, langabetuentzat.\nIrabazi Donostia udal-taldearen bozeramaileak, halaber, beste datu hauek eman ditu: guztira, 179 pertsonak eskatu dituzte doako ikastaroak; horietako 142 onartuak izan dira, 19 itxarote-zerrendan geratu dira, eta 18ri ez zaie talderik eman. Hau da, 37 pertsonak ez dute ez doako eta ez ordainpeko ikastarorik egiteko aukerarik izango.\nMartinek azpimarratu du herritar ororen euskara-ikasketan aurrera egiteko, hainbat oztopo kendu behar direla. Horietako bat ekonomikoa denez, Amaia Martinek EAJ eta PSE alderdiek osatutako Udal Gobernuari galdetu dio langabetuentzako doako euskara-ikastaro gehiago emango dituen ala ez. Martinek, era berean, Gobernuari galdetuko dio euskararen ikasketaren doakotasunerako pausorik emango duen ala ez. Horren harira, Irabazi Donostiako eledunak Eskandinabiako herrietan eta Katalunian jarri du arreta, non eta beren hizkuntzak ikastea ia-ia doakoa den.\nOn 10 de urria de 2016


Adobe Photoshop Elements 2019 orain eskuragarri dago albisteekin Sormenak linean\nPhotoshop Elements diseinu programarik ezagunenaren oinarrizko bertsioa da eta hori prezio bakar baten truke eskuratu daiteke. Orain bertsio berri bat iritsi da, automatizazio aukera berriak biltzen dituena, horietatik pasa ditzakegun zereginetan denbora aurrezteko.\nAdobe Sensei da, horretaz jada zenbaitetan hitz egin dugu, Photoshop Elements-en sartzen dena, bertsio berriak errendimendua hobetu du programa honekin lortuko dugun erabiltzaile esperientzia areagotzen du.\nPhotoshop Elements 2019-rekin zenbait zeregin automatizatzen dira, hala nola elementuak ezabatzea fitxategi antolaketa iritsi beste puntu batera. Argazkiak haien kalitatearen, aurpegien eta gaien arabera ikustea aukera dezakegu, dataren, pertsonen eta lekuen arabera automatikoki antolatzeko.\nEdizioan ere bada Adobe Senseiren adimen artifiziala sartzen dela. Edizio adimenduna argia eta kolorea automatikoki zuzentzen diren edo marrak kendu edo argazki zahar horiek hobetzen diren argazkiak sortzeko.\nD aukera ere sartzen damemeak sortu 53 edizio gidatuekin, gailu mugikorretan ditugun beste programa askorekin batera doazen aurkezpenak eta collageak. Hemen Adobe-k ez du atzean utzi nahi argazkiak automatikoki hobetzeko eta grafikoak sortzeko eta gero sare sozialetara eramateko aukera ematen duten uneko joeretan. Ezinbestekoa da Adobe bezalako enpresa batek diseinu grafikoa eta sorkuntza aldetik bikaina ez izatea hemen lekua galtzea.\nPhotoshop Elements 2019 deskarga daiteke orain Windows eta MacOetan 100,43 euroko prezioan. Eguneratzeetarako beste edizio bat dugu, lizentzia osoarekin alderatuta, eta 82,28 euroko kostua du. Gure ordenagailutik edo MACetik argazkiak editatzen eta konposatzen jarraitzeko aukera; Denbora galdu nahi ez duen eta orain emaitzak lortu nahi dituen erabiltzailearentzako laguntza handia.\nArtikuluaren bide osoa: Sormena linean » General » Diseinu grafikoa » Photoshop Elements 2019ra automatizazio aukera gehiago datoz\nJesus Sequeiros Arone esan zuen\nArgazki editore ospetsua erabiltzen dugunontzako alternatiba bikaina da.\nErantzun Jesús Sequeiros Arone


Argitaratua: 2020-07-06 21:10\nDuintasuna-Gaurgeroa taldeko pentsiodunek antolatuta, Elgoibarko anbulatorioko murrizketen kontrako manifestazioa egin dute gaur herriko kaleetan.\nArgitaratua: 2020-07-06 15:18\nIbilbide gidatuak 9 kilometroko luzera eta hiru ordu eta erdiko iraupena du, Karakaten hasi eta Irukurutzetarainoko joan-etorria. Ibilbidea erraza eta malda gutxikoa da, familian egiteko aproposa.\nArgitaratua: 2020-07-06 14:56\nEH Bilduk dio EAJk eta PSE-EEk osatzen duten Udal Gobernuaren kudeaketa "kaskarrak" 353.046,95 euroko kostua izango duela elgoibartarrontzat. Igerilekuak handitzeko lanen gainkostuaren erantzule egin du koalizioak Udal Gobernua.\nArgitaratua: 2020-07-05 09:27\nIluntze dotorea izan zuten barikukoa Mendaron. Musikak dozenaka lagun elkartu zituen Azpilgoetako SantaKurutz parkean Carlos Cebrian musikaria omentzeko eta han bizitakoa "berezia" izan zela aitortu zuten hurbildu zirenetako askok.\nArgitaratua: 2020-07-03 12:33\nBi astean behin biltzen dire Duintasuna-Gaurgeroa taldeko pentsiodunak 1.080 euroko gutxieneko pentsioa aldarrikatzeko, baina oraingoan, manifestaziorako deia egin dute, Elgoibarko Osasun Zentroan izan diren murrizketen kontra.


Azaroaren 26, 27 eta 28an Andatza Mendizaleen Kirol Taldeak “Mendi Astea” antolatu du | Usurbildarrak aurrera\n← Gaur arratsaldeko 18:00etan osoko ohiko bilkura burutuko da Udaleko udalbatza aretoan\nAzaroaren 29an XVII. Erle Eguna ospatuko da Usurbilen →\nAzaroaren 26, 27 eta 28an Andatza Mendizaleen Kirol Taldeak “Mendi Astea” antolatu du\nAzaroaren 26, 27 eta 28an Andatza Mendizaleen Kirol Taldeak “Mendi Astea” antolatu du. Hiru egun hauetan liburu aurkezpen bat, irudi emanaldi bat eta mendi irteera bat antolatu dira. Sutegin burutuko diren ekitaldiak hasi aurretik, 2016ko federatu txartelak berritu eta asteburuko ibilaldirako izena emateko aukera izango da bertan.\nJose Mari Azpiazuk berak egindako “Nire barneko mendiak” liburua aurkeztuko du eta aurkezpenean Josu Bereziartuak ere parte hartuko du: “Liburu honek erreflexioak eta argazkiak bateratu ditu. Erreflexio samurrak, irakur errazak, gizatiarrak eta mundutiarrak Euskal Herriko mendikateetan ateratako argazki ikusgarriekin batera. Esperientzia handiko alpinista eta idazlea den Jose Mari Azpiazuk liburu hau asmo bikoitzarekin jarri du gure esku: erreflexioei esker eguneroko estresa baretzekoarekin eta bizitzaren zailtasunen aurrean gogoa eta indarra piztekoarekin”.\nLekua: Sutegiko auditorioa\nAsier Izagirrek “Mendizale bate ametsa” argazki bilduma aurkeztuko du, Daulaghiri, Manaslu, Kanchenjunga, Annapurna, Shisha Pagma eta Broad Peaken berak egindako zortzimilakoen irudi bilduma hain zuzen ere.\nMendi Asterari amaiera emateko Andatza Mendizaleen Kirol Taldeak Usurbilgo inguruetan mendi irteera egingo du.\n08:00 Txangoa frontoi atzetik abiatutako da, Usurbilgo inguruetara.\nOharra: bazkaritarako izena aldez aurretik eman beharko da, Mendi Asteko ikus-entzunezko saioak programatu diren egunetan, Sutegin jarriko den mahaian.